Svarbus teisinis pranešimas

|

32002L0049

2002 m. birželio 25 d. Europos Parlamento ir Komisijos direktyva 2002/49/EB dėl aplinkos triukšmo įvertinimo ir valdymo

Oficialusis leidinys L 189 , 18/07/2002 p. 0012 - 0025 CS.ES skyrius 15 tomas 07 p. 101  - 115 ET.ES skyrius 15 tomas 07 p. 101  - 115 HU.ES skyrius 15 tomas 07 p. 101  - 115 LT.ES skyrius 15 tomas 07 p. 101  - 115 LV.ES skyrius 15 tomas 07 p. 101  - 115 MT.ES skyrius 15 tomas 07 p. 101  - 115 PL.ES skyrius 15 tomas 07 p. 101  - 115 SK.ES skyrius 15 tomas 07 p. 101  - 115 SL.ES skyrius 15 tomas 07 p. 101  - 115

		Europos Parlamento ir Komisijos direktyva 2002/49/EB2002 m. birželio 25 d.dėl aplinkos triukšmo įvertinimo ir valdymoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 175 straipsnio 1 dalį,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties [4] 251 straipsnyje nustatytos tvarkos ir atsižvelgdami į 2002 m. balandžio 8 d. Taikinimo komiteto patvirtintą bendrą tekstą,kadangi:(1) Bendrijos politika siekiama užtikrinti aukšto lygio sveikatos bei aplinkos apsaugą, o vienas iš tikslų yra apsauga nuo triukšmo. Žaliojoje knygoje dėl ateities triukšmo strategijos Komisija paskelbė aplinkos triukšmą viena iš pagrindinių Europos aplinkos problemų.(2) Europos Parlamentas 1997 m. birželio 10 d. savo Rezoliucijoje dėl Komisijos žaliosios knygos [5] išreiškė savo pritarimą šitos Žaliosios knygos idėjoms, paragino Direktyvoje dėl aplinkos triukšmo mažinimo nustatyti atitinkamas priemones ir iniciatyvas bei pažymėjo, kad trūksta patikimų, palyginamų duomenų apie įvairių triukšmo šaltinių įtaką.(3) 1999 m. gruodžio 1 d. Komisijos komunikate dėl oro transporto ir aplinkos buvo apibūdintas bendrasis triukšmo rodiklis bei numatyta bendroji triukšmo skaičiavimo ir matavimo aplink oro uostus metodologija. Šios direktyvos nuostatose atsižvelgta į minėto komunikato nuostatas.(4) Jau yra tam tikroms gaminių spinduliuojamo triukšmo kategorijoms skirtų Bendrijos teisės aktų, pavyzdžiui, 1970 m. vasario 6 d. Tarybos direktyva Nr. 70/157/EEB dėl valstybių narių įstatymų, reglamentuojančių leistiną motorinių transporto priemonių garso lygį ir dujų išmetimo sistemas, suderinimo [6], 1977 m. kovo 29 d. Tarybos direktyva 77/311/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių vairuotoją veikiantį triukšmo lygį, suderinimo [7], 1979 m. gruodžio 20 d. Tarybos direktyva 80/51/EEB dėl ikigarsinių orlaivių triukšmo skleidimo ribojimo [8] bei ją papildančios direktyvos, 1992 m. birželio 30 d. Tarybos direktyva 92/61/EEB dėl dviračių ir triračių motorinių transporto priemonių tipo patvirtinimo [9] ir 2000 m. gegužės 8 d. Europos Parlamento ir Tarybos direktyva 2000/14/EB dėl valstybių narių įstatymų, susijusių su lauko sąlygomis naudojamos įrangos į aplinką spinduliuojamu triukšmu, suderinimo [10].(5) Ši direktyva, inter alia, turėtų pateikti nuostatas, kaip plėtoti ir užbaigti esamą Bendrijos priemonių dėl pagrindinių šaltinių spinduliuojamo triukšmo rinkinį, o ypač dėl kelių ir geležinkelių transporto priemonių bei infrastruktūros, orlaivių, lauko mechanizmų ir pramonės įrangos bei mobilių įrenginių ir parengti papildomas trumpalaikes, vidutinės trukmės ir ilgalaikes priemones.(6) Šioje direktyvoje nenagrinėjamos tam tikros triukšmo kategorijos, pvz., transporto priemonių viduje susidarantis triukšmas ar buitinės veiklos keliamas triukšmas.(7) Laikantis Sutarties 5 straipsnyje išdėstyto subsidiarumo principo, Sutarties keliamą tikslą pasiekti aukštą aplinkos ir sveikatos apsaugos lygį galima geriau įgyvendinti valstybių narių veiklą papildant ta Bendrijos veikla, kuria siekiama, kad triukšmo problema būtų visuotinai suprasta. Todėl duomenys apie aplinkos triukšmo lygį turėtų būti renkami, lyginami ar pateikiami pagal palyginamus kriterijus. Dėl to būtina naudoti suderintus rodiklius ir įvertinimo metodus, kaip ir suderintą triukšmo kartografavimo metodiką. Geriausiai tokius kriterijus ir metodus gali nustatyti Bendrija.(8) Taip pat būtina nustatyti bendrus "aplinkos triukšmo" įvertinimo metodus ir "ribinių verčių" apibrėžimą tariantis dėl suderintų triukšmo lygio rodiklių. Bet kurių ribinių verčių konkrečius skaitmenis nustato valstybės narės, atsižvelgdamos, inter alia, į būtinybę taikyti prevencijos principą siekiant išsaugoti tyliąsias aglomeracijų zonas.(9) Parinkti tokie bendrieji triukšmo rodikliai: Ldvn, skirtas įvertinti dirginimą, ir Lnakties, skirtas įvertinti miego trikdymą. Taip pat valstybėms narėms siūlytina naudoti papildomus rodiklius stebint ar kontroliuojant ypatingus triukšmo atvejus.(10) Tam tikrose svarbiose zonose reikia atlikti strateginį triukšmo kartografavimą, nes taip galima surinkti duomenis, būtinus parodyti tose zonose esamą triukšmo lygį.(11) Veiksmų planuose turi būti numatyti tokių svarbių zonų prioritetai, o juos parengti turi kompetentingos institucijos, pasitarusios su visuomene.(12) Siekiant plačiai paskleisti informaciją visuomenėje, reikia pasirinkti tinkamiausius informavimo būdus.(13) Būsimajai Bendrijos politikai paremti ir visuomenei papildomai informuoti reikalinga rinkti duomenis ir konsoliduoti atitinkamas visos Bendrijos ataskaitas.(14) Komisija turėtų reguliariai vertinti, kaip įgyvendinama ši direktyva.(15) Įvertinimo metodus reglamentuojančios techninės nuostatos prireikus turėtų būti papildytos ir suderintos su technikos bei mokslo pažanga ir Europos standartizavimo pažanga.(16) Šiai direktyvai įgyvendinti būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [11],PRIĖMĖ ŠIĄ DIREKTYVĄ:1 straipsnisTikslai1. Šios direktyvos tikslas — apibūdinti bendras procedūras, kuriomis siekiama atitinkamai pagal numatytus prioritetus išvengti, sumažinti, ar apsaugoti nuo aplinkos triukšmo kenksmingo poveikio pasekmių, įskaitant ir dirginimą. Tuo tikslu nuosekliai vykdomi tokie veiksmai:a) visose valstybėse narėse laikantis bendrų įvertinimo metodų kartografavimo būdu nustatomas aplinkos triukšmo poveikis;b) informacija apie aplinkos triukšmą ir jo poveikį pateikiama visuomenei;c) pagal triukšmo kartografavimo rezultatus valstybės narės patvirtina veiksmų planus, kaip užkirsti kelią aplinkos triukšmui ar prireikus bent jį sumažinti atitinkamose vietovėse, o ypač ten, kur poveikio lygiai gali pakenkti žmonių sveikatai, ir kaip išlaikyti tinkamą aplinkos triukšmo lygį ten, kur jis toks yra.2. Šia direktyva taip pat siekiama sukurti pagrindą plėtoti Bendrijos priemones, skirtas pagrindinių šaltinių, o ypač kelių ir geležinkelių transporto priemonių bei infrastruktūros, orlaivių, lauko mechanizmų ir pramonės įrangos bei mobilių įrenginių spinduliuojamam triukšmui mažinti. Tuo tikslu Komisija ne vėliau kaip iki 2006 m. liepos 18 d. pateikia Europos Parlamentui ir Tarybai atitinkamus pasiūlymus dėl teisės aktų. Tuose pasiūlymuose turėtų būti atsižvelgta į 10 straipsnio 1 dalyje nurodytos ataskaitos rezultatus.2 straipsnisTaikymo sritis1. Ši direktyva taikoma tokio aplinkos triukšmo atvejais, kuris veikia žmones užstatytose teritorijose, visuomeniniuose parkuose ar kitose tyliosiose aglomeracijų zonose, taip pat tyliosiose gamtos zonose, netoli mokyklų, ligoninių ir kitų triukšmui jautrių pastatų ir zonų.2. Ši direktyva netaikoma paties asmens sukeliamo ir jį veikiančio triukšmo atvejais, taip pat buitinės veiklos ar kaimynų keliamo triukšmo, triukšmo darbo vietose, transporto priemonių viduje esančio triukšmo ir triukšmo dėl karinėse zonose vykdomų karinių veiksmų atvejais.3 straipsnisSąvokų apibrėžimaiŠioje direktyvoje:a) "aplinkos triukšmas" - nepageidaujami arba žmogui kenksmingi išoriniai garsai, kuriuos sukuria žmonių veikla, įskaitant transporto priemonių, kelių eismo, geležinkelių eismo, oro eismo spinduliuojamą triukšmą ir triukšmą, iš pramonės veiklos zonų, kaip apibrėžta 1996 m. rugsėjo 24 d. Tarybos direktyvoje 96/61/EB dėl taršos integruotos prevencijos ir kontrolės [12];b) "kenksmingi poveikiai" - neigiami poveikiai žmogaus sveikatai;c) "dirginimas" - per apklausas triukšmo poveikio vietoje nustatytas bendruomenės nepasitenkinimo triukšmu laipsnis;d) "triukšmo rodiklis" - garso, suvokiamo kaip aplinkos triukšmas, vertė, išreikšta fizikiniais garso mato vienetais;e) "įvertinimas" - yra triukšmo rodiklio arba šio triukšmo kenksmingo poveikio žmogui nustatymas pagal skaičiavimo, prognozavimo, numatymo arba matavimo metodą;f) "Ldvn" (dienos, vakaro ir nakties triukšmo rodiklis) — triukšmo poveikio sukelto apibendrinto dirginimo rodiklis, papildomai apibūdintas I priede;g) "Ldienos" (dienos triukšmo rodiklis) — dienos laikotarpiu triukšmo poveikio sukelto dirginimo rodiklis, papildomai apibūdintas I priede;h) "Lvakaro" (vakaro triukšmo rodiklis) — vakaro laikotarpiu triukšmo poveikio sukelto dirginimo rodiklis, papildomai apibūdintas I priede;i) "Lnakties" (nakties triukšmo rodiklis) — nakties laikotarpiu triukšmo poveikio sukelto dirginimo rodiklis, papildomai apibūdintas I priede;j) "dozės-pojūčio santykis" - triukšmo rodiklio vertės ir kenksmingo poveikio santykis;k) "aglomeracija" - valstybės narės apibrėžta teritorija, kurioje gyvena daugiau kaip 100000 žmonių, o gyventojų tankumas yra toks, kokiam esant valstybė narė laiko ją urbanizuota zona;l) "tylioji aglomeracijos zona" - kompetentingos institucijos apibrėžta zona, kurioje bet kurio šaltinio skleidžiamo triukšmo Ldvn vertė ar kito atitinkamo triukšmo rodiklio vertė neviršija valstybės narės nustatytos tam tikros vertės;m) "tylioji gamtos zona" - kompetentingos institucijos apibrėžta zona, netrikdoma transporto, pramonės ar rekreacinės veiklos triukšmo;n) "pagrindinis kelias" - valstybės narės nurodytas regioninis, valstybinis ar tarptautinis kelias, kuriuo per metus pravažiuoja daugiau kaip trys milijonai transporto priemonių;o) "pagrindinis geležinkelis" - valstybės narės nurodytas geležinkelis, kuriuo per metus pravažiuoja daugiau kaip 30000 traukinių;p) "stambus oro uostas" - valstybės narės nurodytas oro uostas, kuriame per metus pakyla ir nusileidžia (vienas pakilimas arba vienas nusileidimas laikomas atskiru statistiniu vienetu) daugiau kaip 50000 orlaivių, išskyrus mokomuosius skrydžius lengvaisiais orlaiviais;q) "triukšmo kartografavimas" - duomenų apie esamus arba prognozuojamus triukšmo atvejus pateikimas triukšmo rodiklio vienetais, kur nurodomos visos pažeistos galiojančios ribinės vertės, tam tikroje zonoje triukšmo veikiamų žmonių skaičius ar skaičius būstų tam tikroje zonoje, kuriose veikia tam tikram triukšmo rodikliui prilygstantis triukšmas;r) "strateginis triukšmo žemėlapis" - žemėlapis, skirtas apibendrintam įvairių šaltinių triukšmo poveikio įvertinimui tam tikroje zonoje atlikti arba apibendrintai prognozei pateikti;s) "ribinė vertė" - valstybės narės nustatyta Ldvn arba Lnakties rodiklio vidutinė vertė, o kur taikoma — Ldienos ir Lvakaro vidutinė vertė, kurią viršijus kompetentingos institucijos svarsto, kokių triukšmą mažinančių priemonių reikėtų imtis arba yra priverstos jų imtis; skirtingų šaltinių (kelių, geležinkelių, oro transporto, pramonės triukšmas ir kt.), skirtingos aplinkos ir skirtingo jautrumo žmonių grupėms triukšmo ribinės vertės gali būti skirtingos; jos gali skirtis esamomis arba pasikeitusiomis aplinkybėmis (t. y. pasikeitus triukšmo šaltiniui arba aplinkos paskirčiai);t) "veiksmų planai" - planai, skirti triukšmo problemoms ir jo poveikiui valdyti, įskaitant prireikus ir triukšmo mažinimą;u) "akustinis planavimas" - laukiamo triukšmo valdymas planavimo priemonėmis, pvz., žemėtvarka, transporto sistemų projektavimas, transporto planavimas, triukšmo mažinimas garso izoliavimo priemonėmis ir ribojant triukšmą jo šaltiniuose;v) "visuomenė" - vienas ar daugiau fizinių ar juridinių asmenų ir, atsižvelgiant į nacionalinės teisės aktus ar nacionalinę nusistovėjusią tvarką, jų asociacijos, organizacijos ar grupės.4 straipsnisĮgyvendinimas ir atsakomybės sritys1. Valstybės narės paskiria atitinkamo lygio kompetentingas institucijas ir įstaigas, atsakingas už šios direktyvos įgyvendinimą, taip pat institucijas, atsakingas už:a) aglomeracijų, pagrindinių kelių, pagrindinių geležinkelių ir stambių oro uostų triukšmo žemėlapių bei veiksmų planų sudarymą ir, kai to reikia, patvirtinimą;b) triukšmo žemėlapių ir veiksmų planų rinkimą.2. Šio straipsnio 1 dalyje nurodytą informaciją valstybės narės pateikia Komisijai ir visuomenei ne vėliau kaip iki 2005 m. liepos 18 d.5 straipsnisTriukšmo rodikliai ir jų taikymas1. Rengdamos ir tikslindamos strateginį triukšmo kartografavimą pagal 7 straipsnio nuostatas, valstybės narės taiko I priede nurodytus triukšmo rodiklius Ldvn ir Lnakties.Tol, kol bendrieji įvertinimo metodai rodikliams Ldvn ir Lnakties nustatyti taps privalomais, valstybės narės gali naudoti esamus nacionalinius triukšmo rodiklius ir tuos susijusius duomenis, kurie turi būti perskaičiuoti pagal anksčiau minėtų rodiklių vertes. Tokie duomenys negali būti daugiau kaip trejų metų senumo.2. Ypatingais atvejais, pvz., išvardytaisiais I priedo 3 skyriuje, valstybės narės gali naudoti papildomuosius triukšmo rodiklius.3. Planuodamos akustiką ir nustatydamos triukšmo zonas valstybės narės gali naudoti ir kitokius nei Ldvn bei Lnakties rodiklius.4. Ne vėliau kaip iki 2005 m. liepos 18 d. valstybės narės praneša Komisijai informaciją apie visas jų teritorijose galiojančias arba rengiamas ribines vertes, išreikštas rodikliais Ldvn ir Lnakties, o kur taikytina — rodikliais Ldienos ir Lvakaro, skirtas kelių transporto triukšmui, geležinkelių transporto triukšmui, orlaivių triukšmui oro uostų zonose ir triukšmui iš pramoninės veiklos vietų, taip pat paaiškinimus dėl šių ribinių verčių įgyvendinimo.6 straipsnisĮvertinimo metodai1. Ldvn ir Lnakties vertės turi būti nustatytos taikant II priede nurodytus įvertinimo metodus.2. Komisija 13 straipsnio 2 dalyje nustatyta tvarka, atsižvelgusi į II priedo pataisymą, įteisina bendruosius įvertinimo metodus Ldvn ir Lnakties nustatyti. Tol, kol bus patvirtinti šie metodai, valstybės narės gali taikyti pagal II priedo nuostatas pataisytus ir jų teisės aktuose nustatytus įvertinimo metodus. Tokiu atveju jos privalo įrodyti, kad taikant tokius metodus gaunami rezultatai prilygsta gaunamiems taikant II priedo 2.2 punkte nurodytus metodus.3. Kenksmingą poveikį galima įvertinti III priede aprašytu dozės-pojūčio santykiu.7 straipsnisStrateginis triukšmo kartografavimas1. Ne vėliau kaip 2007 m. birželio 30 d. valstybės narės privalo pateikti visų jų teritorijose esančių aglomeracijų, kuriose gyvena daugiau kaip 250000 gyventojų, ir visų pagrindinių kelių, kuriais per metus pravažiuoja daugiau kaip šeši milijonai transporto priemonių, pagrindinių geležinkelių, kuriais per metus pravažiuoja daugiau kaip 60000 traukinių, ir stambių oro uostų strateginius triukšmo žemėlapius (jei reikia, patvirtintus kompetentingų institucijų), kuriuose būtų parodyta padėtis ankstesniaisiais kalendoriniais metais.Ne vėliau kaip 2005 m. birželio 30 d., o vėliau — kas penkerius metus, valstybės narės informuoja Komisiją apie savo teritorijose esančius pagrindinius kelius, kuriais per metus pravažiuoja daugiau kaip šeši milijonai transporto priemonių, pagrindinius geležinkelius, kuriais per metus pravažiuoja daugiau kaip 60000 traukinių, stambius oro uostus ir aglomeracijas, kuriose gyvena daugiau kaip 250000 gyventojų.2. Valstybės narės imasi priemonių, būtinų užtikrinti, kad ne vėliau kaip 2012 m. birželio 30 d., o vėliau — kas penkerius metus, būtų sudaryti ir, jei reikia, kompetentingų institucijų patvirtinti, visų jų teritorijose esančių aglomeracijų, pagrindinių kelių ir pagrindinių geležinkelių, strateginiai triukšmo žemėlapiai, kuriuose būtų parodyta padėtis ankstesniaisiais kalendoriniais metais.Ne vėliau kaip 2008 m. gruodžio 31 d. valstybės narės informuoja Komisiją apie savo teritorijose esančias aglomeracijas, pagrindinius kelius ir pagrindinius geležinkelius.3. Strateginiai triukšmo žemėlapiai turi atitikti IV priede išdėstytus būtiniausius reikalavimus.4. Kaimyninės valstybės narės bendradarbiauja atlikdamos strateginį triukšmo kartografavimą netoli jų bendros sienos.5. Strateginiai triukšmo žemėlapiai peržiūrimi ir, jei reikia, pataisomi ne rečiau kaip kas penkerius metus nuo jų parengimo datos.8 straipsnisVeiksmų planai1. Valstybės narės užtikrina, kad ne vėliau kaip 2008 m. liepos 18 d. kompetentingos institucijos parengtų triukšmo problemoms ir poveikiui valdyti skirtus veiksmų planus, įskaitant skirtus triukšmui mažinti, jei tai būtina:a) arti pagrindinių kelių, kuriais per metus pravažiuoja daugiau kaip šeši milijonai transporto priemonių, pagrindinių geležinkelių, kuriais per metus pravažiuoja daugiau kaip 60000 traukinių, ir stambių oro uostų esančioms zonoms;b) aglomeracijoms kuriose gyvena daugiau kaip 250000 gyventojų. Tokiuose planuose turi būti numatyta apsaugoti tyliąsias zonas nuo triukšmo padidėjimo.Planuose numatomas priemones savo nuožiūra parenka kompetentingos institucijos, tačiau juose turi būti aiškiai išskirti prioritetai, kurie gali būti nustatyti pagal bet kurių iš taikomų ribinių verčių viršijimus arba pagal kitus valstybių narių pasirinktus kriterijus, ir jos turi būti taikomos, be kita ko, svarbiausiose srityse, nustatytose strateginiu triukšmo kartografavimu.2. Valstybės narės užtikrina, kad ne vėliau kaip 2013 m. liepos 18 d. kompetentingos institucijos parengtų jų teritorijose esančioms aglomeracijoms, pagrindiniams keliams ir pagrindiniams geležinkeliams skirtus veiksmų planus, kuriuose būtų aiškiai išskirti prioritetai, kurie gali būti nustatyti pagal bet kurių iš taikomų ribinių verčių viršijimus arba pagal kitus valstybių narių pasirinktus kriterijus.3. Valstybės narės informuoja Komisiją apie kitus atitinkamus, šio straipsnio 1 ir 2 dalyse nurodytus kriterijus.4. Veiksmų planai turi atitikti būtiniausius V priedo reikalavimus.5. Veiksmų planai peržiūrimi ir, jei reikia, pataisomi, kai žymiai pasikeičia esamos triukšmo aplinkybės, bet ne rečiau kaip kas penkerius metus nuo jų patvirtinimo datos.6. Kaimyninės valstybės narės bendradarbiauja veiksmų planų, skirtų pasienio regionams, klausimais.7. Valstybės narės užtikrina, kad apie siūlomus veiksmų planus būtų informuota visuomenė, jai būtų suteikta galimybė iš anksto ir veiksmingai dalyvauti rengiant ir peržiūrint veiksmų planus, kad į tokio dalyvavimo rezultatus būtų atsižvelgta ir visuomenė būtų informuota apie priimtus sprendimus. Turi būti numatytas pakankamos trukmės laikotarpis kiekvienam visuomenės dalyvavimo etapui.Jei privalomas visuomenės dalyvavimas numatytas vienu metu pagal šią direktyvą ir bet kurį kitą Bendrijos teisės aktą, valstybės narės gali numatyti bendrą tvarką, kad būtų išvengta pasikartojimo.9 straipsnisInformacijos teikimas visuomenei1. Valstybės narės užtikrina, kad jų sudaryti ir, jei reikia, patvirtinti strateginiai triukšmo žemėlapiai ir parengti veiksmų planai būtų pateikti ir išplatinti visuomenėje pagal atitinkamus Bendrijos teisės aktus, o būtent pagal 1990 m. birželio 7 d. Tarybos direktyvą 90/313/EEB dėl laisvo prieinamumo prie informacijos apie aplinką [13], ir šios direktyvos IV ir V priedų nuostatas, įskaitant turimas informacines technologijas.2. Tokia informacija turi būti aiški, suprantama ir prieinama. Turi būti pateikta svarbiausius dalykus apibūdinanti suvestinė.10 straipsnisValstybių narių ir Komisijos renkami duomenys bei jų skelbimas1. Ne vėliau kaip 2004 m. sausio 18 d. Komisija pateiks Europos Parlamentui ir Tarybai ataskaitą, kur bus peržiūrėtos su aplinkos triukšmo šaltiniais susijusios Bendrijos priemonės.2. Valstybės narės užtikrina, kad strateginių triukšmo žemėlapių ir veiksmų planų suvestinių informacija, kaip nurodyta VI priede, būtų išsiųsta Komisijai per šešis mėnesius nuo 7 ir 8 straipsniuose nustatytų datų.3. Komisija sudaro strateginių triukšmo žemėlapių informacijos duomenų bazę, kad būtų lengviau sudaryti 11 straipsnyje nurodytą ataskaitą ir atlikti kitus techninius bei informacinius darbus.4. Kas penkerius metus Komisija turi paskelbti strateginių triukšmo žemėlapių ir veiksmų planų duomenų suvestinę ataskaitą. Pirmoji ataskaita turi būti pateikta iki 2009 m. liepos 18 d.11 straipsnisPeržiūra ir ataskaitų rengimas1. Ne vėliau kaip iki 2009 m. liepos 18 d. Komisija turi pateikti Europos Parlamentui ir Tarybai ataskaitą apie šios direktyvos nuostatų įgyvendinimą.2. Ataskaitoje, be kita ko, bus įvertintas papildomų Bendrijos veiksmų dėl aplinkos triukšmo poreikis ir, jei reikės, pasiūlyti tokie įgyvendinimo strategijos aspektai:a) aplinkos triukšmo kenksmingą poveikį patiriančių žmonių skaičiaus mažinimo ilgalaikiai ir vidutinės trukmės tikslai, atkreipiant ypatingą dėmesį į skirtingą klimatą ir kultūros tradicijas;b) papildomos priemonės dėl tam tikrų šaltinių, ypač lauko mechanizmų, transporto priemonių bei infrastruktūros ir tam tikrų pramoninės veiklos kategorijų spinduliuojamo aplinkos triukšmo mažinimo, remiantis jau įgyvendintomis ar svarstomomis priimti priemonėmis;c) tyliųjų gamtos zonų apsauga.3. Ataskaitoje bus pateikta Bendrijos akustinės aplinkos kokybės apžvalga, pagrįsta 10 straipsnyje nurodytais duomenimis, bus įvertinta mokslo bei technikos pažanga bei bet kokia kita susijusi informacija. Pagrindiniai kriterijai parenkant siūlomas strategijas ir priemones turi būti kenksmingo poveikio sumažinimas bei išlaidų efektyvumo koeficientas.4. Komisija, gavusi pirmąjį strateginių triukšmo žemėlapių rinkinį, persvarstys:- galimybę zonose, kur yra vienaaukščių namų, nustatyti 1,5 m matavimo aukštį (I priedo 1 dalis),- numatomą mažiausią žmonių skaičių, kuriuos veikia skirtingų intervalų Ldvn ir Lnakties triukšmas (VI priedas).5. Ataskaita peržiūrima kas penkeri metai, o jei reikia — dažniau. Joje įvertinamas šios direktyvos nuostatų įgyvendinimas.6. Ataskaitoje galima pateikti pasiūlymus dėl šios direktyvos pakeitimų.12 straipsnisAdaptacijaKomisija suderina šios direktyvos I priedo 3 punktą, II priedą ir III priedą su technikos ir mokslo pažanga 13 straipsnio 2 dalyje nustatyta tvarka.13 straipsnisKomitetas1. Komisijai talkina Direktyvos 2000/14/EB 18 straipsniu įkurtas komitetas.2. Kai pateikiama nuoroda į šią straipsnio dalį, galioja Sprendimo 1999/468/EB 5 ir 7 straipsnių nuostatos, atsižvelgiant į šios direktyvos 8 straipsnį.Sprendimo 1999/468/EB 5 straipsnio 6 dalyje nustatytas laikotarpis yra trys mėnesiai.3. Komitetas priima savo darbo tvarkos taisykles.14 straipsnisPerkėlimas į nacionalinės teisės aktus1. Valstybės narės priima įstatymus ir kitus teisės aktus, kurie, įsigalioję ne vėliau kaip iki 2004 m. liepos 18 d., įgyvendina šią direktyvą. Apie tai jos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus.15 straipsnisĮsigaliojimasŠi direktyva įsigalioja jos paskelbimo Europos Bendrijų oficialiajame leidinyje dieną.16 straipsnisAdresataiŠi direktyva skirta valstybėms narėms.Priimta Liuksemburge, 2002 m. birželio 25 d.Europos Parlamento varduPirmininkasP. CoxKomisijos varduPirmininkasJ. Matas I Palou[1] OL C 337 E, 2000 11 28, p. 251.[2] OL C 116, 2001 4 20, p. 48.[3] OL C 148, 2001 5 18, p. 7.[4] 2000 m. gruodžio 14 d. pareikšta Europos Parlamento nuomonė (OL C 232, 2001 8 17, p. 305), 2001 m. birželio 7 d. Tarybos bendroji pozicija (OL C 297, 2001 10 23, p. 49) ir 2001 m. spalio 3 d. Europos Parlamento sprendimas (OL C 87 E, 2002 4 11, p. 118). 2002 m. gegužės 15 d. Europos Parlamento sprendimas ir 2002 m. gegužės 21 d. Tarybos sprendimas.[5] OL C 200, 1997 6 30, p. 28.[6] OL L 42, 1970 2 23, p. 16. Direktyva su paskutiniais pakeitimais, padarytais Komisijos direktyva 1999/101/EB (OL L 334, 1999 12 28, p. 41).[7] OL L 105, 1977 4 28, p. 1. Direktyva su paskutiniais pakeitimais, padarytais Direktyva 97/54/EB (OL L 277, 1997 10 10, p. 24).[8] OL L 18, 1980 1 24, p. 26. Direktyva su paskutiniais pakeitimais, padarytais Direktyva 83/206/EEB (OL L 117, 1983 5 4, p. 15).[9] OL L 225, 1992 8 10, p. 72. Direktyva su paskutiniais pakeitimais, padarytais Direktyva 2000/7/EB (OL L 106, 2000 5 3, p. 1).[10] OL L 162, 2000 7 3, p. 1.[11] OL L 184, 1999 7 17, p. 23.[12] OL L 257, 1996 10 10, p. 26.[13] OL L 158, 1990 6 23, p. 56.--------------------------------------------------I PRIEDASTRIUKŠMO RODIKLIAIminėti 5 straipsnyje1. Dienos, vakaro, nakties triukšmo lygio Ldvn apibrėžimasDienos, vakaro, nakties triukšmo lygis Ldvn decibelais (dB) apskaičiuojamas pagal tokią formulę:+++++ TIFF +++++čia:- Ldienos — vidutinis ilgalaikis A svertinis garso lygis, nustatytas vienerių metų dienos laikotarpiui, kaip apibrėžta ISO 1996-2: 1987;- Lvakaro — vidutinis ilgalaikis A svertinis garso lygis, nustatytas vienerių metų vakaro laikotarpiui, kaip apibrėžta ISO 1996-2: 1987;- Lnakties — vidutinis ilgalaikis A svertinis garso lygis, nustatytas vienerių metų nakties laikotarpiui, kaip apibrėžta ISO 1996-2: 1987;čia:- diena trunka 12 valandų, vakaras — 4 valandas, o naktis — 8 valandas. Valstybės narės gali sutrumpinti vakaro laikotarpį viena ar dviem valandomis ir atitinkamai pailginti dienos ir (arba) nakties laikotarpį, bet su sąlyga, kad tai galios visų triukšmo šaltinių tipams ir jos pateiks Komisijai informaciją apie visus sisteminius skirtumus nuo standartinės sistemos,- dienos pradžios (ir, atitinkamai, vakaro ir nakties pradžios) laiką pasirenka valstybė narė (tas laikas yra vienodas visų šaltinių skleidžiamam triukšmui); standartinis laikas yra toks: nuo 07.00 val. iki 19.00 val., nuo 19.00 val. iki 23.00 val. ir nuo 23.00 val. iki 07.00 val. vietos laiku,- metai yra atitinkami garso sklidimo metai, o vidutinė metų trukmė yra nustatoma pagal meteorologines sąlygas,čia:- atsižvelgiama tik į laisvai sklindantį garsą, tai reiškia, kad neatsižvelgiama į garsą, atsispindėjusį nuo pastato fasado (paprastai manoma, kad matuojant tai sudaro 3 dB pataisą rezultatuose).Ldvn įvertinimo taško aukštis priklauso nuo paskirties:- kai skaičiuojama sudarinėjant strateginį triukšmo žemėlapį, kuriame vaizduojamas triukšmo poveikis pastatuose ir greta jų, įvertinimo taškai turi būti 4,0 ± 0, 2 m (nuo 3,8 m iki 4,2 m) aukštyje virš žemės paviršiaus ties "triukšmingiausiu" fasadu; "triukšmingiausias" fasadas yra arčiausiai į konkretų triukšmo šaltinį atsukta išorinė pastato siena; kitais tikslais galima pasirinkti kitaip,- kai matuojama sudarinėjant strateginį triukšmo žemėlapį, kuriame vaizduojamas triukšmo poveikis pastatuose ir greta jų, galima pasirinkti ir kitokį aukštį, tačiau ne mažiau kaip 1,5 m nuo žemės paviršiaus, o rezultatai gali būti pakoreguoti taip, kad atitiktų 4 m aukštį,- kitais tikslais, pvz., planuojant akustiką ir skirstant į triukšmo zonas, galima pasirinkti ir kitokį aukštį, tačiau ne mažiau kaip 1,5 m nuo žemės paviršiaus, pavyzdžiui:- kaimo vietovėse su vienaaukščiais namais,- vietinėms priemonėms, skirtoms sumažinti triukšmo poveikį konkretiems būstams, projektuoti,- tam tikros ribotos zonos išsamiam triukšmo kartografavimui atlikti, pavaizduojant, kaip triukšmas veikia atskirus būstus.2. Nakties triukšmo rodiklio apibrėžimasNakties triukšmo rodiklis Lnakties — tai ilgalaikis vidutinis A svertinis garso lygis, nustatytas vienerių metų nakties laikotarpiui, kaip apibrėžta ISO 1996-2: 1987;čia:- naktis trunka 8 valandas, kaip apibrėžta 1 dalyje,- metai yra atitinkami garso sklidimo metai, o vidutinė metų trukmė yra nustatoma pagal meteorologines sąlygas, kaip apibrėžta 1 dalyje,- atsižvelgiama tik į laisvai sklindantį garsą, kaip nurodyta 1 dalyje,- įvertinimo taškas yra tas pats, kaip ir vertinant Ldvn.3. Papildomieji triukšmo rodikliaiKai kuriais atvejais be rodiklių Ldvn ir Lnakties, o kur taikoma — Ldienos ir Lvakaro, gali būti pravartu naudoti specialiuosius triukšmo rodiklius ir atitinkamas ribines vertes. Toliau pateikti keli pavyzdžiai:- nagrinėjamas triukšmo šaltinis veikia tik trumpą laiką (pvz., mažiau kaip 20 % visų dienos laikotarpių trukmės per metus, visų vakaro laikotarpių trukmės per metus ar visų nakties laikotarpių trukmės per metus),- vidutinis triukšmo įvykių skaičius vienu ar daugiau laikotarpių yra labai mažas (pvz., mažiau kaip vieną kartą per valandą; triukšmo įvykį galima apibrėžti kaip trumpiau nei penkias minutes trunkantį triukšmą, pvz., tokį, kurį sukelia pravažiuojantis traukinys ar praskrendantis orlaivis),- triukšme dominuoja žemo dažnio garsai,- nagrinėjant triukšmo maksimumus: nakties laikotarpiui taikomi rodikliai LAmax arba SEL (garso ekspozicijos lygis),- papildoma apsauga savaitgaliais arba tam tikru metų laikotarpiu,- papildoma apsauga dienos laikotarpiu,- papildoma apsauga vakaro laikotarpiu,- įvairių šaltinių skleidžiamo triukšmo derinys,- tyliosios gamtos zonos,- triukšmas turi stiprių toninių komponentų,- triukšmas yra impulsinis.--------------------------------------------------II PRIEDASTRIUKŠMO RODIKLIŲ ĮVERTINIMO METODIKAminėta 6 straipsnyje1. ĮžangaLdvn ir Lnakties vertes galima nustatyti skaičiavimais arba matavimais (įvertinimo vietoje). Prognozės sudaromos tik skaičiavimais.Negalutinės skaičiavimo ir matavimo metodikos išdėstytos 2 ir 3 skyriuose.2. Tarpinė Ldvn ir Lnakties skaičiavimo metodika2.1. Esamos nacionalinės skaičiavimo metodikos pritaikymasJei valstybė narė turi nacionalinę ilgalaikių rodiklių nustatymo metodiką, ją galima taikyti suderinus su I priede nurodytų rodiklių apibrėžimais. Tuo tikslu į daugelį nacionalinių metodikų reikia įtraukti vakaro laikotarpį kaip atskirą paros laikotarpį ir metinį vidurkį. Be to, kai kurias esamas metodikas reikės pakoreguoti taip, kad nebūtų vertinamas triukšmo atspindys nuo fasadų, kad būtų įtrauktas nakties laikotarpis ir (arba) pakoreguotos įvertinimo vietos koordinatės.Reikia atkreipti ypatingą dėmesį į tai, jog yra nustatomas metinis vidurkis. Garso spinduliavimo ir perdavimo pokyčiai per metus gali turėti įtakos rezultatų nepastovumui.2.2. Rekomenduojama tarpinė skaičiavimo metodikaNacionalinės skaičiavimo metodikos neturinčioms arba norinčioms ją pakeisti valstybėms narėms rekomenduojama taikyti tokias metodikas:PRAMONINIS TRIUKŠMAS: ISO 9613-2: "Akustika. Atvirame ore sklindančio garso slopinimas. 2 dalis. Bendroji skaičiavimo metodika".Šiai metodikai tinkamus duomenis apie spinduliuojamąjį triukšmą (įvesties duomenis) galima gauti atlikus matavimus pagal vieną iš tokių metodikų:- ISO 8297: 1994 "Akustika. Pramoninių zonų su daugeliu šaltinių garso galios lygio nustatymas matuojant garso slėgio lygį aplinkoje. Ekspertinis metodas",- EN ISO 3744: 1995 "Akustika. Triukšmo šaltinių garso galios lygių nustatymas matuojant garso slėgį. Ekspertinis beveik laisvojo lauko virš atspindinčiosios plokštumos metodas",- EN ISO 3746: 1995 "Akustika. Triukšmo šaltinių garso galios lygių nustatymas matuojant garso slėgį. Apžvalginis šaltinį gaubiančio matuojamojo paviršiaus virš atspindinčiosios plokštumos metodas."ORLAIVIŲ TRIUKŠMAS: ECAC. CEAC Dok. 29 "Triukšmo kontūrų aplink civilinius oro uostus standartinio skaičiavimo metodo ataskaita", 1997 m. Iš skirtingų skrydžio trajektorijų modeliavimo būdų bus naudojama ECAC. CEAC Dok. 29 7.5 punkte aprašyta segmentacijos metodika.KELIŲ TRANSPORTO TRIUKŠMAS: Prancūzijos nacionalinė skaičiavimo metodika "NMPB-Routes-96 (SETRA-CERTU-LCPC-CSTB), nurodyta" Arrêté du 5 mai 1995 relatif au bruit des infrastructures routières, Journal Officiel du 10 mai 1995, Article 6 "ir Prancūzijos standartas" XPS 31-133. "Šiuose dokumentuose spinduliuojamojo triukšmo įvesties duomenys gaunami vadovaujantis" Guide du bruit des transports terrestres, fascicule prévision des niveaux sonores, CETUR 1980 "nurodymais."GELEŽINKELIŲ TRIUKŠMAS: Olandijos nacionalinė skaičiavimo metodika, paskelbta "Reken- en Meetvoorschrift Railverkeerslawaai '96, Ministerie Volkshuisvesting, Ruimteleijke Ordening en Milieubeheer, 20 November 1996".Šias metodikas reikia suderinti su Ldvn ir Lnakties apibrėžimais. Ne vėliau kaip iki 2003 m. liepos 1 d. Komisija paskelbs nurodymus pagal patikslintos metodikos 13 straipsnio 2 dalies nuostatas ir, remdamasi turimais duomenimis, pateiks orlaivių, kelių transporto ir geležinkelių spinduliuojamojo triukšmo duomenis.3. Tarpinė Ldvn ir Lnakties matavimo metodikaJei valstybė narė pageidauja naudotis savo oficialia matavimo metodika, tokia metodika turi būti suderinta su I priede nurodytų rodiklių apibrėžimais ir su ilgalaikio vidurkiomatavimo metodikos pagrindais, išdėstytais ISO 1996-2: 1987 ir ISO 1996-1: 1982.Jei valstybė narė neturi matavimo metodikos arba pageidauja taikyti kitą metodiką, ją galima sudaryti pagal ISO 1996-2: 1987 ir ISO 1996-1: 1982 pateiktus triukšmo rodiklio apibrėžimą ir principus.Matavimų priešais fasadus ar kitus triukšmą atspindinčius paviršius duomenys turi būti koreguojami taip, kad nebūtų įskaičiuotas nuo fasadų ar kitų elementų atsispindėjęs triukšmas (paprastai tai sudaro 3 dB pataisą matavimo rezultatuose).--------------------------------------------------III PRIEDASKENKSMINGO POVEIKIO ĮVERTINIMO METODIKAminėta 6 straipsnio 3 dalyjeTriukšmo poveikio žmonėms pasekmės turi būti įvertinamos dozės-pojūčio santykiu. Tokiais dozės-pojūčio santykiais, kurie bus pateikti būsimose šio priedo pataisose, laikantis 13 straipsnio 2 dalies nuostatų, bus apibrėžti:- triukšmo sukeliamo dirginimo priklausomybė nuo kelių, geležinkelių bei oro transporto triukšmo rodiklio Ldvn,- triukšmo sukeliamo miego trikdymo priklausomybė nuo kelių, geležinkelių bei oro transporto rodiklio Lnakties.Jei būtina, gali būti pateiktas dozės-pojūčio santykis, būdingas tokiems atvejams:- būstams su specialiąja triukšmo izoliacija, kaip apibrėžta VI priede,- būstams su "tyliaisiais" fasadais, kaip apibrėžta VI priede,- skirtingam klimatui, skirtingoms kultūros tradicijoms,- gyventojai priklauso jautrioms grupėms,- pramoninis triukšmas turi toninių komponentų,- pramoninis triukšmas yra impulsinis ir kitais ypatingais atvejais.--------------------------------------------------IV PRIEDASBŪTINIAUSI STRATEGINIO TRIUKŠMO KARTOGRAFAVIMO REIKALAVIMAIminėti 7 straipsnyje1. Strateginis triukšmo žemėlapis yra duomenų, skirtų vienam iš toliau išvardytų aspektų, pateikimo būdas:- esamo, buvusio arba prognozuojamo triukšmo lygio, apibūdinto triukšmo rodikliu,- ribinės vertės viršijimo,- prognozuojamo būstų, mokyklų ir ligoninių, kuriuos veikia tam tikra rodiklio verte apibūdintas triukšmas, skaičiaus tam tikroje teritorijoje,- triukšmo veikiamoje zonoje esančių žmonių skaičiaus.2. Strateginiai triukšmo žemėlapiai gali būti pateikti visuomenei tokiais pavidalais:- grafiniais brėžiniais,- skaitmeniniais duomenimis lentelėse,- elektroninio formato skaitmeniniais duomenimis.3. Aglomeracijų strateginiuose triukšmo žemėlapiuose svarbiausia pažymėti triukšmą, kurį spinduliuoja:- kelių transportas,- geležinkelių transportas,- oro uostai,- pramoninės veiklos zonos, įskaitant uostus.4. Strateginė triukšmo kartografija naudojama tokiais tikslais:- duomenims, kuriuos reikia atsiųsti Komisijai pagal 10 straipsnio 2 dalies ir VI priedo nuostatas, pateikti,- 9 straipsnyje nurodytai informacijai visuomenei pateikti,- 8 straipsnyje nurodytiems veiksmų planams sudaryti.Kiekvienam iš minėtų tikslų reikia sudaryti skirtingo pobūdžio strateginį triukšmo žemėlapį.5. Strateginių triukšmo žemėlapių, kuriuose nurodyti Komisijai reikalingi atsiųsti duomenys, būtiniausi reikalavimai išdėstyti VI priedo 1.5, 1.6, 2.5, 2.6 ir 2.7 punktuose.6. Visuomenei informuoti pagal 9 straipsnio nuostatas ir veiksmų planams sukurti pagal 8 straipsnio nuostatas, toliau išvardytais būdais privaloma pateikti papildomą ir kuo išsamesnę informaciją:- grafiniu pavidalu,- žemėlapiais, kur parodytos vietos, kuriose viršijamos ribinės vertės,- palyginamaisiais žemėlapiais, kuriuose esama padėtis palyginama su įvairiomis ateityje galimomis situacijomis,- kur tikslinga, žemėlapiais, kuriuose nurodytos triukšmo rodiklio vertės daugiau kaip 4 m aukštyje.Valstybės narės gali nustatyti tokių triukšmo žemėlapių rūšių ir formos taisykles.7. Vietinėms arba nacionalinėms reikmėms strateginiai žemėlapiai turi būti sudaromi parodant Ldvn bei Lnakties situaciją 4 m įvertinamajame aukštyje 5 dB intervalais, kaip nurodyta VI priede.8. Aglomeracijoms turi būti sudaryti atskiri strateginiai kelių transporto triukšmo, geležinkelių transporto triukšmo, orlaivių triukšmo ir pramoninio triukšmo žemėlapiai. Kitų šaltinių žemėlapiai gali būti pridedami.9. Laikydamasi 13 straipsnio 2 dalies nuostatų, Komisija gali parengti rekomendacijas, kuriose pateikti papildomi nurodymai dėl triukšmo žemėlapių, triukšmo kartografavimo ir kartografavimo programinės įrangos.--------------------------------------------------V PRIEDASBŪTINIAUSI VEIKSMŲ PLANŲ REIKALAVIMAIminėti 8 straipsnyje1. Veiksmų plane būtinai turi būti tokie elementai:- aglomeracijų, pagrindinių kelių, pagrindinių geležinkelių arba stambių oro uostų ar kitų įvertintų triukšmo šaltinių aprašymas,- atsakinga institucija,- teisinė situacija,- visos galiojančios ribinės vertės, nurodytos 5 straipsnyje,- triukšmo kartografavimo rezultatų suvestinė,- prognozuojamas apytikris triukšmo veikiamų žmonių skaičius, problemų nustatymas ir taisytina situacija,- pagal 8 straipsnio 7 dalies nuostatas organizuotų konsultacijų su visuomene įrašai,- visos taikomos triukšmą mažinančios priemonės ir visi rengiami projektai,- veiksmai, kurių kompetentingos institucijos ketina imtis per artimiausius penkerius metus, įskaitant visas tyliosioms zonoms išsaugoti skirtas priemones,- ilgalaikė strategija,- finansinė informacija (jei turima): biudžetai, išlaidų efektyvumo įvertinimas, ekonominės naudos įvertinimas,- nuostatos dėl numatomo veiksmų plano įgyvendinimo ir rezultatų įvertinimo.2. Veiksmai, kurių kompetentingos institucijos ketina imtis savo kompetencijos ribose, gali būti tokie:- transporto planavimas,- žemėtvarka,- techninės priemonės triukšmo šaltiniuose,- mažiau triukšmo skleidžiančių šaltinių parinkimas,- garso perdavimo sumažinimas,- normatyvinės arba ekonominės priemonės ar paskatos.3. Visuose veiksmų planuose turi būti nurodyta, kiek apytikriai turėtų sumažėti veikiamų (dirginamų, tokių, kuriems trikdomas miegas, ar kt.) žmonių skaičius.4. Laikydamasi 13 straipsnio 2 dalies nuostatų, Komisija gali parengti rekomendacijas, kuriose pateikti papildomi nurodymai dėl veiksmų planų.--------------------------------------------------VI PRIEDASKOMISIJAI SIŲSTINI DUOMENYSminėti 10 straipsnyjeKomisijai siųstini duomenys yra šie:1. Apie aglomeracijas1.1. Trumpas aglomeracijos aprašymas: vieta, matmenys, gyventojų skaičius.1.2. Atsakingos institucijos pavadinimas.1.3. Anksčiau vykdytos triukšmo valdymo programos ir naudotos triukšmą mažinančios priemonės.1.4. Taikyti skaičiavimo ar matavimo metodai.1.5. Įvertintas skaičius žmonių (šimtais), gyvenančių tokiuose būstuose, kuriuos veikia kurių nors iš nurodytų Ldvn verčių intervalų triukšmas 4 m aukštyje virš žemės paviršiaus ties "triukšmingiausiu" fasadu decibelais (dB): 55-59, 60-64, 65-69, 70-74, > 75, atskirai nurodant nuo kelių, geležinkelių, oro transporto ir pramoninių šaltinių sklindantį triukšmą. Skaičiai apvalinami šimtų tikslumu (pvz., vertės nuo 5150 iki 5249 apvalinamos iki 5200; nuo 50 iki 149 — iki 100; mažiau kaip 50 atitinka 0).Be to, jei yra tikslinga ir jei tokia informacija turima, reikia nurodyti, kiek anksčiau minėtų kategorijų žmonių gyvena būstuose, kuriuose yra:- speciali, nuo atitinkamos rūšies triukšmo apsauganti izoliacija — tokia speciali izoliacija, kuri apsaugo pastatą nuo vienos ar kelių rūšių aplinkos triukšmo, derinyje su tokia ventiliacijos ar oro kondicionavimo sistema, kuri labai gerai izoliuoja nuo aplinkos triukšmo,- "tylusis" fasadas — toks būsto fasadas, ties kuriuo 4 m aukštyje virš žemės paviršiaus ir 2 m atstumu nuo fasado tam tikro šaltinio skleidžiamo triukšmo Ldvn vertė yra daugiau kaip 20 dB mažesnė už vertę ties triukšmo veikiamu fasadu.Taip pat reikia nurodyti, kokią anksčiau minėto triukšmo dalį skleidžia 3 straipsnyje apibūdinti pagrindiniai keliai, pagrindiniai geležinkeliai ir stambūs oro uostai.1.6. Įvertintas bendras skaičius žmonių (šimtais), gyvenančių būstuose, kuriuos veikia bet kokių iš nurodytų Lnakties verčių intervalų triukšmas 4 m aukštyje virš žemės paviršiaus ties "triukšmingiausiu" fasadu decibelais (dB): 50-54, 55-59, 60-64, 65-69, > 70, atskirai nurodant nuo kelių, geležinkelių, oro transporto ir pramoninių šaltinių sklindantį triukšmą. Iki 11 straipsnio 1 dalyje nurodytos datos šiuos duomenis galima įvertinti ir verčių intervale 45-49.Be to, jei yra tikslinga ir jei tokia informacija turima, reikia nurodyti, kiek anksčiau minėtų kategorijų žmonių gyvena būstuose, kuriuose yra:- speciali nuo atitinkamos rūšies triukšmo apsauganti izoliacija, apibrėžta 1.5 punkte,- "tylusis" fasadas, apibrėžtas 1.5 punkte.Taip pat reikia nurodyti, kokią anksčiau minėto triukšmo dalį skleidžia pagrindiniai keliai, pagrindiniai geležinkeliai ir stambūs oro uostai.1.7. Grafiniu būdu pateikiamuose žemėlapiuose turi būti pavaizduotos 60 dB, 65 dB, 70 dB ir 75 dB horizontalės.1.8. Ne daugiau kaip dešimties lapų apimties veiksmų plano suvestinė, kurioje aprašyti visi V priede nurodyti svarbūs aspektai.2. Apie pagrindinius kelius, pagrindinius geležinkelius ir stambius oro uostus2.1. Kelių, geležinkelių ar oro uostų bendras aprašymas: vieta, matmenys ir duomenys apie eismą.2.2. Aplinkos apibūdinimas: aglomeracijos, gyvenvietės, kaimai ar kt., informacija apie žemėnaudą, kitus pagrindinius triukšmo šaltinius.2.3. Anksčiau vykdytos triukšmo valdymo programos ir dabar naudojamos triukšmą mažinančios priemonės.2.4. Naudoti skaičiavimo ar matavimo metodai.2.5. Apytikris bendras skaičius žmonių (šimtais), gyvenančių ne aglomeracijose, tokiuose būstuose, kuriuos veikia kurio nors iš nurodytų Ldvn verčių intervalų triukšmas 4 m aukštyje virš žemės paviršiaus ties "triukšmingiausiu" fasadu decibelais (dB): 55-59, 60-64, 65-69, 70-74, > 75.Be to, jei yra tikslinga ir jei tokia informacija turima, reikia nurodyti, kiek anksčiau minėtų kategorijų žmonių gyvena būstuose, kuriuose yra:- speciali nuo atitinkamos rūšies triukšmo apsauganti izoliacija, apibrėžta 1.5 punkte,- "tylusis" fasadas, apibrėžtas 1.5 punkte.2.6. Įvertintas bendras skaičius žmonių (šimtais), gyvenančių ne aglomeracijose, būstuose, kuriuos veikia bet kokio iš nurodytų Lnakties verčių intervalų triukšmas 4 m aukštyje virš žemės paviršiaus ties "triukšmingiausiu" fasadu decibelais (dB): 50-54, 55-59, 60-64, 65-69, > 70. Iki 11 straipsnio 1 dalyje nurodytos datos šiuos duomenis galima įvertinti ir verčių intervale 45-49.Be to, jei yra tikslinga ir jei tokia informacija turima, reikia nurodyti, kiek anksčiau minėtų kategorijų žmonių gyvena būstuose, kuriuose yra:- speciali nuo atitinkamos rūšies triukšmo apsauganti izoliacija, apibrėžta 1.5 punkte,- "tylusis" fasadas, apibrėžtas 1.5 punkte.2.7. Bendras plotas (km2), kuriame sklinda toks triukšmas, kurio Ldvn vertės yra didesnės kaip 55 dB, 65 dB ar 75 dB (atskirai). Turi būti nurodytas įvertintas bendras bet kurioje iš tokių zonų esančių būstų ir joje gyvenančių žmonių skaičius (šimtais). Turi būti įskaičiuoti aglomeracijų duomenys.Viename ar daugiau žemėlapių, kuriuose pateikiama informacija apie gyvenviečių, miestų ir aglomeracijų triukšmą, turi būti pavaizduotos 55 dB ir 65 dB horizontalės.2.8. Ne daugiau kaip dešimties lapų apimties veiksmų plano suvestinė, kurioje aprašyti visi V priede nurodyti svarbūs aspektai.3. RekomendacijosLaikydamasi 13 straipsnio 2 dalies nuostatų, Komisija gali parengti rekomendacijas, kuriose pateikti papildomi nurodymai dėl anksčiau nurodytos informacijos pateikimo.--------------------------------------------------


Svarbus teisinis pranešimas

|

32003L0044

2003 birželio 16 d. Europos Parlamento ir tarybos Direktyva 2003/44/EB iš dalies keičianti Direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (tekstas svarbus EEB)

Oficialusis leidinys L 214 , 26/08/2003 p. 0018 - 0035 CS.ES skyrius 13 tomas 31 p. 409  - 426 ET.ES skyrius 13 tomas 31 p. 409  - 426 HU.ES skyrius 13 tomas 31 p. 409  - 426 LT.ES skyrius 13 tomas 31 p. 409  - 426 LV.ES skyrius 13 tomas 31 p. 409  - 426 MT.ES skyrius 13 tomas 31 p. 409  - 426 PL.ES skyrius 13 tomas 31 p. 409  - 426 SK.ES skyrius 13 tomas 31 p. 409  - 426 SL.ES skyrius 13 tomas 31 p. 409  - 426

		Europos Parlamento ir Tarybos direktyva 2003/44/EB2003 birželio 16 d.iš dalies keičianti Direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo(tekstas svarbus EEB)EUROPOS SĄJUNGOS PARLAMENTAS IR TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą [1],atsižvelgdami į Europos ekonomikos ir socialinių reikalų komiteto nuomonę [2],laikydamiesi Sutarties 251 straipsnyje nustatytos tvarkos [3] atsižvelgiant į 2003 m. balandžio 9 d. Taikinimo komiteto patvirtintą bendrąjį tekstą,kadangi:(1) Nuo to laiko, kai 1994 m. birželio 16 d. Europos Parlamentas ir Taryba priėmė Direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo [4], aplinkybės verčia iš dalies pakeisti šią direktyvą.(2) Direktyva 94/25/EB netaikoma asmeniniams laivams, o po jos priėmimo kai kurios valstybės narės priėmė įstatymus ir kitus teisės aktus, taikomus šiems laivams.(3) Pramoginių ir asmeninių laivų varomieji varikliai skleidžia išmetamąsias dujas, turinčias anglies monoksido (CO), angliavandenilių (HC), azoto oksidų (NOx) ir kietųjų dalelių bei kelia triukšmą, o tai kenkia ir žmogaus sveikatai, ir aplinkai.(4) Direktyva 94/25/EB taip pat netaikoma pramoginių ir asmeninių laivų variklių skleidžiamoms išmetamosioms dujoms ir triukšmui.(5) Šiuo metu būtina aplinkos apsaugos reikalavimus integruoti į įvairią Bendrijos veiklą, kad būtų skatinama tvarioji plėtra. Šios nuostatos, kurios jau yra 1992 m. gruodžio 3 d. Tarybos rezoliucijoje dėl pramonės konkurencingumo ir gamtos apsaugos sąryšio [5], buvo nagrinėjamos 1999 m. balandžio 29 d. Pramonės tarybos išvadose.(6) Kai kuriose valstybėse narėse galioja įstatymai ir kiti teisės aktai, ribojantys triukšmą ir išmetamuosius teršalus iš pramoginių laivų ir variklių, siekiant saugoti žmogaus sveikatą, aplinką ir, tam tikrais atvejais, naminių gyvūnų sveikatą. Šios priemonės skiriasi ir gali turėti poveikį šių produktų laisvam judėjimui bei sudaryti kliūtis prekybai Bendrijoje.(7) Pagal 1998 m. birželio 22 d. Europos Parlamento ir Tarybos direktyvą 98/34/EB, nustatančią informacijos apie techninius standartus ir reglamentus teikimo tvarką, ir Informacinės visuomenės tarnybų taisykles [6] valstybės narės paskelbė nacionalinių reglamentų projektus, kurių tikslas – sumažinti pramoginių laivų variklių skleidžiamą triukšmą ir išmetamąsias dujas. Manoma, kad šie techniniai reglamentai, kaip jau galiojantys nacionalinės teisės aktai, gali turėti poveikį laisvam šių produktų judėjimui ar sudaryti kliūtis tinkamam vidaus rinkos funkcionavimui. Todėl būtina parengti privalomą Bendrijos instrumentą.(8) Nacionalinių teisės aktų derinimas yra vienintelis būdas pašalinti šias kliūtis ir vidaus rinkoje pasitaikančią nesąžiningą konkurenciją. Valstybės narės pavieniui negali pakankamai pasiekti tikslo apriboti triukšmą ir išmetamuosius teršalus. Šioje direktyvoje numatytos priemonės nustato tik esminius reikalavimus laisvam pramoginių, asmeninių laivų ir visų tipų variklių, kuriems taikoma ši direktyva, judėjimui.(9) Šios priemonės atitinka principus, nustatytus 1985 m. gegužės 7 d. Tarybos rezoliucijoje dėl naujo požiūrio į techninį suderinimą ir standartus [7], atsižvelgiant į suderintus Europos standartus.(10) Šioje direktyvoje išdėstytos nuostatos dėl išmetamųjų teršalų ir triukšmo skleidimo turėtų būti taikomos visiems varikliams, ar jie būtų bortiniai, užbortiniai ar varomieji laivagalio varikliai su ar be vientiso išmetimo, ir asmeniniams laivams, siekiant užtikrinti optimalią žmogaus sveikatos ir aplinkos apsaugą. Išmetamųjų dujų atžvilgiu turėtų būti įtraukiami varikliai, kuriems atliekami svarbūs pakeitimai. Laivai su varomaisiais laivagalio varikliais, neturinčiais vientiso išmetimo, ar įrengtais bortiniais varomaisiais varikliais, kurie patiria pakeitimus kapitališkai perdirbant laivą, turėtų būti įtraukiami triukšmo atžvilgiu, kai per penkerius metus po perdirbimo pateikiami į Bendrijos rinką.(11) Esminis reikalavimų, taikomų nagrinėjamų variklių išmetamiems teršalams, atitikimas yra pagrindas saugant žmogaus sveikatą ir aplinką. Turėtų būti nustatyti didžiausi leistini anglies monoksido (CO), angliavandenilių (HC), azoto oksido (NOx) ir kietųjų dalelių lygiai išmetamosiose dujose. Nagrinėjant triukšmo skleidimą, turėtų būti analizuojami didžiausi lygiai, priklausantys nuo tokių variklių galios veiklos ir laive esančių variklių skaičiaus bei tipo. Šios priemonės turėtų derintis su visomis kitomis variklių teršalų išmetimą mažinančiomis priemonėmis, skirtomis saugoti žmonių sveikatą ir aplinką.(12) Valstybės narės turėtų pagalvoti apie nacionalinių paramos priemonių, skatinančių naudoti dirbtinius mikroorganizmų suskaidomus tepalus, įdiegimą, kad būtų sumažintas vandens teršimas iš pramoginių laivų. Priemonių įdiegimas Bendrijos lygiu turėtų būti apsvarstytas peržiūrint šią direktyvą.(13) Nagrinėjant šiuos du taršos skleidimo tipus, duomenys, patvirtinantys jų atitiktį, turėtų visada lydėti pramoginį, asmeninį laivą ar variklį.(14) Suderinti europiniai standartai, ypač lygių matavimo ir tikrinimo metodų atžvilgiu, leidžia lengviau įrodyti esminių reikalavimų atitiktį, taip pat esant taršai iš pramoginių ir personalinių laivų, kuriems taikoma ši direktyva.(15) Atsižvelgiant į rizikos pobūdį, būtina priimti atitikties įvertinimo procedūras reikiamam saugos lygiui užtikrinti. Gamintojas ar jo įgaliotasis atstovas arba, jei jie nevykdo savo įsipareigojimų, asmuo, pateikiantis gaminį rinkai ir (arba) pradedantis jį eksploatuoti, turėtų užtikrinti, kad pateikiami rinkai ar pradedami eksploatuoti gaminiai, kuriems taikoma ši direktyva, atitinka atitinkamus esminius reikalavimus. Turėtų būti nustatytos atitinkamos lygiavertės procedūros, iš kurių būtų galima pasirinkti. Šios procedūros turėtų atitikti 1993 m. liepos 22 d. Tarybos sprendimą 93/465/EEB dėl modulių, taikomų įvairiuose atitikties įvertinimo procedūrų etapuose, ir atitikties ženklo "CE" žymėjimo ir naudojimo taisyklių, skirtų naudoti techninio derinimo direktyvose [8].(16) Nagrinėjant išmetamąsias dujas, visų tipų varikliai, įskaitant asmeninius laivus ir kitus panašius motorinius laivus, turėtų turėti gamintojo ar jo įgaliotojo atstovo Bendrijoje pritvirtintą ženklą "CE", išskyrus bortinius variklius ir varomuosius laivagalio variklius be vientisinio išmetimo, taip pat variklius, kurių tipas patvirtintas pagal Direktyvos 97/68/EB II etapą [9] ir Direktyvą 88/77/EEB [10], ir kurie turėtų turėti gamintojo atitikties deklaraciją. Kalbant apie triukšmo skleidimą, tik užbortiniai varikliai ir varomieji laivagalio varikliai be vientisinio išmetimo turi turėti ženklą "CE", pritvirtintą gamintojo ar jo įgaliotojo atstovo arba asmens, teikiančio gaminį rinkai ir (arba) pradedančio jį eksploatuoti Bendrijoje. Triukšmo skleidimui ir visų tipų varikliams, išskyrus užbortinius ir laivagalio variklius su vientisiniu išmetimu, prie laivo pritvirtintas "CE" ženklas įrodo atitinkamų esminių reikalavimų atitiktį.(17) Direktyva 94/25/EB turėtų būti iš dalies pakeista siekiant taip pat atsižvelgti į gamintojo poreikius, o tam būtinas didesnis įvertinimo procedūrų pasirinkimas.(18) Teisinio tikrumo labui ir siekiant užtikrinti saugų pramoginio laivo naudojimą, būtina išsiaiškinti tam tikrą skaičių techninių klausimų, susijusių su esminiais pramoginių laivų statybos reikalavimais, susijusiais su laivo projektavimo kategorijomis, didžiausia rekomenduojama apkrova, laivo identifikacijos numeriu, kuro bakais, gaisro gesinimo įranga ir teršalų išleidimo prevencija.(19) Komisija turėtų glaudžiai kontroliuoti variklių technologijos raidą ir poreikį patenkinti aplinkos apsaugos reikalavimus ateityje, kad galėtų ištirti galimybę toliau mažinti taršos skleidimo ribinę vertę, susijusią su triukšmu ir išmetamaisiais teršalais.(20) Siekiant palengvinti taikymą priemonių, susijusių su veiksmingu įstatymų funkcionavimu, glaudų Komisijos ir valstybių narių bendradarbiavimą komitete nustatanti tvarka turėtų būti išlaikyta ir sustiprinta.(21) Šiai direktyvai įgyvendinti būtinos priemonės turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [11].(22) Būtina numatyti pereinamojo laikotarpio priemonę, įgalinančią tam tikrus gaminius, atitinkančius galiojančias nacionalines taisykles, šios direktyvos įsigaliojimo dieną pateikti rinkai ir (arba) pradėti eksploatuoti,PRIĖMĖ ŠIĄ DIREKTYVĄ:1 straipsnisDirektyva 94/25/EB iš dalies keičiama taip:1. 1 straipsnis pakeičiamas taip:"1 straipsnisTaikymo sritis ir apibrėžimai1. Ši direktyva taikoma:a) atsižvelgiant į projektą ir konstrukciją:i) pramoginiams ir nebaigtiems statyti laivams;ii) asmeniniams laivams;iii) II priede nurodytoms sudedamosioms dalims, Bendrijos rinkai pateikiamoms atskirai ar skirtoms įmontuoti;b) atsižvelgiant į teršalų išmetimą:i) varomiesiems varikliams, įmontuotiems ar konkrečiai skirtiems įmontuoti pramoginiuose ir asmeniniuose laivuose;ii) varomiesiems varikliams, įmontuotiems laivuose, kuriuose atliekami "esminiai variklio pakeitimai";;c) atsižvelgiant į triukšmo skleidimą:i) pramoginiams laivams su varomaisiais laivagalio varikliais be vientisinio išmetimo ar bortinio varomojo variklio įrenginiais;ii) pramoginiams laivams su varomaisiais laivagalio varikliais be vientisinio išmetimo ar įmontuotais bortiniais varomaisiais varikliais, kai šie laivai yra kapitališkai perdaromi ir per penkerius metus nuo perdarymo palaipsniui pateikiami Bendrijos rinkai;iii) asmeniniams laivams;iv) užbortiniams varikliams ir varomiesiems laivagalio varikliams su vientisiniu išleidimu, skirtiems įmontuoti pramoginiuose laivuose;d) gaminiams, paminėtiems a punkto ii papunktyje bei b ir c punktuose, šios direktyvos nuostatos taikomos tik pirmą kartą juos pateikus rinkai ir (arba) atidavus eksploatacijai po to, kai įsigaliojo ši direktyva.2. Į šios direktyvos taikymo sritį nepatenka:a) atsižvelgiant į 1 dalies a punktą:i) laivai, skirti tik lenktynėms, taip pat ir lenktyninės, ir mokomosios valtys, skirtos irklavimui, jei gamintojas jas priskyrė šiai kategorijai;ii) kanojos ir kajakai, gondolos ir pedalais varomi laivai;iii) burinės banglentės;iv) banglentės, įskaitant variklių varomas banglentes;v) iki 1950 m. suprojektuoti autentiški istoriniai laivai ir jų pavienės kopijos, pagamintos daugiausia iš autentiškų medžiagų ir gamintojo paženklintos atitinkamomis etiketėmis;vi) eksperimentiniai laivai, jei jie paskui nėra pateikiami Bendrijos rinkai;vii) asmeniniam naudojimui pastatyti laivai, jei jie paskui per penkerius metus nėra pateikiami Bendrijos rinkai;viii) laivai, specialiai skirti plaukioti su įgula ir gabenti keleivius komerciniais tikslais, nepažeidžiant 3 dalies a punkto, būtent tie, kurie yra apibūdinti 1982 m. spalio 4 d. Direktyvoje 82/714/EEB, nustatančioje vidaus vandens kelių laivų techninius reikalavimus [*] OL L 301, 1982 10 28, p. 1. Direktyva su paskutiniais pakeitimais, padarytais 1994 m. Stojimo aktu., nepriklausomai nuo keleivių skaičiaus;ix) povandeniniai laivai;x) laivai su oro pagalve;xi) laivai su povandeniniais sparnais;xii) laivai, varomi išorinio degimo garo varikliais, kurių kuras yra anglis, koksas, malkos, mazutas ar dujos;b) atsižvelgiant į 1 dalies b punktą:i) varomieji varikliai, įmontuoti ar konkrečiai skirti įmontuoti:- vien lenktynėms skirtuose laivuose ir gamintojo paženklintuose atitinkamomis etiketėmis,- eksperimentiniuose laivuose, jei jie paskui nėra pateikiami Bendrijos rinkai,- laivuose, specialiai skirtuose plaukioti su įgula ir gabenti keleivius komerciniais tikslais, nepažeidžiant 3 dalies a punkto, būtent tuose, kurie yra apibūdinti Direktyvoje 82/714/EEB, nepriklausomai nuo keleivių skaičiaus,- povandeniniuose laivuose,- laivuose su oro pagalve,- laivuose su povandeniniais sparnais;ii) iki 1950 m. suprojektuoti autentiški istoriniai varomieji varikliai ir jų pavienės kopijos, negaminami serijiniu būdu ir įmontuoti laivuose, nurodytuose 2 dalies a punkto v ir vii papunkčiuose;iii) asmeniniam naudojimui pagaminti varomieji varikliai, jei jie paskui per penkerius metus nėra pateikiami Bendrijos rinkai;c) atsižvelgiant į 1 dalies c punktą:- visi laivai, nurodyti šios dalies b punkte,- asmeniniam naudojimui pastatyti laivai, jei jie paskui per penkerius metus nėra pateikiami Bendrijos rinkai.3. Šioje direktyvoje taikomi tokie apibrėžimai:a) "pramoginis laivas"; – tai kiekvienas bet kurio tipo ir bet kokį varomąjį būdą naudojantis sportui ir pramogoms skirtas laivas, kurio korpusas yra nuo 2,5 iki 24 m ilgio matuojant pagal atitinkamus suderintus standartus. Tai, kad tas pats laivas galėtų būti naudojamas frachtavimui ar pramoginio plaukiojimo mokymui, nekliudo jam taikyti šios direktyvos, kai jis pateikiamas rinkai pramogų tikslams;b) "asmeninis laivas"; – tai trumpesnis nei 4 m laivas, naudojantis vidaus degimo variklį, turintį vandens srauto pompą kaip pirminį varymo šaltinį, ir suprojektuotas taip, kad jį valdo žmogus ar žmonės, sėdėdami, stovėdami ar klūpėdami ant korpuso, o ne jo ribose;c) "varomasis variklis"; – tai bet koks kibirkštimi ar suspaudimu uždegamas vidaus degimo variklis, naudojamas stūmimui į priekį, įskaitant bortinius dvitakčius ir keturtakčius, varomuosius laivagalio su ar be vientisinio išleidimo bei užbortinius variklius;d) "dideli variklio pakeitimai"; – variklio pakeitimai, kuriuos atlikus:- variklis gali viršyti teršalų skleidimo ribas, nustatytas I priedo B dalyje, išskyrus įprastą variklio dalių pakeitimą, kuris nekeičia teršalų skleidimo charakteristikų, arba- padidina projektinę variklio galią daugiau kaip 15 %;e) "kapitalinis laivo perdarymas"; – tai laivo perdarymas, kurį atlikus:- keičiasi laivo varymo būdas,- atliekami dideli variklio pakeitimai,- pakeičia laivą taip, kad jis laikomas nauju laivu;f) "varymo būdas"; – tai mechaninis būdas, kuriuo yra varomas laivas, ypač vandensraigčių ar mechaninio varymo vandens srautu sistemos;g) "variklių šeima"; – tai gamintojo į grupes suskirstyti varikliai, kai tikimasi, kad jie pagal savo konstrukciją turės panašias išmetamųjų teršalų charakteristikas ir kurie atitiks šios direktyvos reikalavimus išmetamiesiems teršalams;h) "gamintojas"; – kiekvienas fizinis ar juridinis asmuo, kuris projektuoja ir gamina gaminius, kuriems taikoma ši direktyva, ar turi šį gaminį suprojektuotą ir (arba) pagamintą ir ketinantis jį savo vardu pateikti rinkai;i) "įgaliotasis atstovas";– kiekvienas Bendrijoje įsisteigęs fizinis ar juridinis asmuo, gavęs gamintojo rašytinį įgaliojimą veikti jo vardu atsižvelgiant į pastarojo įsipareigojimus pagal šią direktyvą.";2. 4 straipsnis pakeičiamas taip:"4 straipsnis1 straipsnio 1 dalyje nurodytų produktų laisvas judėjimas1. Valstybės narės nedraudžia, neriboja ir nekliudo pateikti rinkai ir (arba) pradėti savo teritorijoje eksploatuoti 1 straipsnio 1 dalyje paminėtų gaminių, turinčių IV priede paminėtą ženklą "CE";, rodantį, kad jie atitinka visas šios direktyvos nuostatas, įskaitant II skyriuje nustatytas atitikties procedūras.2. Valstybės narės nedraudžia, neriboja ir nekliudo pateikti rinkai nebaigtų statyti laivų, jei gamintojas ar Bendrijoje įsisteigęs jo įgaliotasis atstovas arba už pateikimą rinkai atsakingas asmuo pagal III priedo a punktą deklaruoja, jog jie yra skirti tam, kad juos užbaigtų kiti.3. Valstybės narės nedraudžia, neriboja ir nekliudo pateikti rinkai ir (arba) pradėti eksploatuoti II priede paminėtų sudedamųjų dalių, turinčių IV priede paminėtą ženklą "CE";, rodantį, kad jos atitinka atitinkamus esminius reikalavimus, kai prie šių dalių pridedama rašytinė XV priede numatyta atitikties deklaracija ir pagal III priedo b punkte paminėtą gamintojo, Bendrijoje įsisteigusio jo įgaliotojo atstovo arba, importuojant iš trečiosios šalies, pagal kiekvieno tas sudedamąsias dalis Bendrijos rinkai pateikiančio asmens deklaraciją jos yra skirtos tam, kad būtų įmontuotos pramoginiuose laivuose.4. Valstybės narės nedraudžia, neriboja ir nekliudo pateikti rinkai ir (arba) pradėti eksploatuoti:- bortinių ir varomųjų laivagalio varomųjų variklių be tiesioginio išmetimo,- variklių, kurių tipas patvirtintas Direktyva 97/68/EB [*] 1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1). Direktyva su paskutiniais pakeitimais, padarytais Komisijos direktyva 2001/63/EB (OL L 227, 2001 8 23, p. 41)., atitinkantys II etapą, numatytą šios direktyvos I priedo 4.2.3. punkte, ir- variklių, kurių tipas patvirtintas Direktyva 88/77/EEB [**] 1987 m. gruodžio 3 d. Tarybos direktyva 88/77/EEB dėl valstybių narių įstatymų, reglamentuojančių priemones, kurių būtina imtis dėl transporto priemonių dyzelinių variklių skleidžiamų dujinių teršalų, suderinimo (OL L 36, 1988 2 9, p. 33). Direktyva su paskutiniais pakeitimais, padarytais Komisijos direktyva 2001/27/EB (OL L 107, 2001 4 18, p. 10).,kai gamintojas ar Bendrijoje įsisteigęs jo įgaliotasis atstovas pagal XV priedo 3 dalį deklaruoja, kad pramoginiame ar asmeniniame laive pagal gamintojo pateiktą instrukciją įmontuotas variklis atitinkantis šios direktyvos reikalavimus, taikomus išmetamiesiems teršalams.5. Prekybos mugėse, parodose, demonstravimo ir kituose renginiuose valstybės narės nedaro jokių kliūčių rodyti šios direktyvos neatitinkančius 1 straipsnio 1 dalyje paminėtus gaminius, jei matomu ženklu aiškiai nurodoma, kad tokie gaminiai negali būti pateikti rinkai ar pradėti eksploatuoti tol, kol nenustatyta jų atitiktis.6. Jei 1 straipsnio 1 dalyje paminėtiems gaminiams dėl kitų dalykų yra taikomos kitos direktyvos, kurios taip pat nustato žymėjimą ženklu "CE";, pastarasis rodo, kad tokie gaminiai atitinka ir tų kitų direktyvų nuostatas. Ženklas "CE"; rodo, jog gaminiai atitinka taikomas direktyvas ar jų dalis. Šiuo atveju, išsami informacija apie gamintojo taikomas minėtas direktyvas, kaip jos paskelbtos Europos Sąjungos oficialiajame leidinyje, turi būti pateikiama pagal tas direktyvas reikalaujamuose ir tokius gaminius lydinčiuose dokumentuose, atitikties patvirtinimuose ar instrukcijose.";3. Įterpiamas straipsnis, kuris išdėstomas taip:"6a straipsnisKomiteto procedūra1. Dalinius I priedo B dalies 2 skirsnio ir C dalies 1 skirsnio pakeitimus, kurie yra būtini atsižvelgiant į techninių žinių raidą ir naujus mokslinius įrodymus, išskyrus tiesioginius ir netiesioginius teršalų išmetimo ar triukšmo skleidimo vertės bei Froude skaičiaus ir p. d. koeficientų vertės pakeitimus, priima Komisija, kuriai padeda pagal 6 straipsnio 3 dalį sudarytas nuolatinis komitetas, veikiantis kaip priežiūros komitetas 2 dalyje nurodyta tvarka. Svarstomi klausimai apima ir etalonines kuro rūšis bei standartus, kurie bus naudojami bandymams teršalų išmetimui ir triukšmo skleidimui nustatyti.2. Kai daroma nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas.Sprendimo 1999/468/EB 5 straipsnio 6 dalyje nurodytas laikotarpis yra trys mėnesiai.3. Komisija nustato savo darbo tvarkos taisykles.";4. 7 straipsnio 1 dalies pirmoji pastraipa pakeičiama taip:"1. Jei valstybė narė nustato, kad produktai, priklausantys 1 straipsnio taikymo sričiai ir turintys IV priede paminėtą ženklą "CE";, nors yra teisingai suprojektuoti, sukonstruoti, tinkamai įmontuoti, prižiūrimi ir naudojami pagal numatytą paskirtį, gali kelti grėsmę asmenų saugai ir sveikatai, turtui ar aplinkai, ji imasi visų reikiamų laikinų priemonių, kad pašalintų juos iš rinkos arba uždraustų ar apribotų jų pateikimą rinkai ir (arba) atidavimą eksploatacijai.";5. 7 straipsnio 3 dalis pakeičiama taip:"3. Tais atvejais, kai 1 straipsnyje paminėtas reikalavimų neatitinkantis produktas turi ženklą "CE";, atitinkamų priemonių imasi valstybė narė, turinti galią tam, kas tą ženklą pritvirtino; ši valstybė narė informuoja apie tai Komisiją ir kitas valstybes nares.";6. 8 straipsnis pakeičiamas taip:"8 straipsnis1. Prieš pateikdamas rinkai ir (arba) pradedamas eksploatuoti 1 straipsnio 1 dalyje paminėtus gaminius, gamintojas ar Bendrijoje įsisteigęs jo įgaliotasis atstovas taiko šio straipsnio 2, 3 ir 4 dalyse nurodytas procedūras.Baigto statyti pramoginio laivo atveju, jei nei gamintojas, nei Bendrijoje įsisteigęs jo įgaliotasis atstovas nevykdo savo įsipareigojimų dėl produkto atitikties šiai direktyvai, to gali imtis bet koks Bendrijoje įsisteigęs fizinis ar juridinis asmuo, savo atsakomybe teikiantis gaminį rinkai ir (arba) pradedantis jį eksploatuoti. Šiuo atveju asmuo, teikiantis gaminį rinkai ir (arba) pradedantis jį eksploatuoti, paskelbtajai įstaigai turi paduoti prašymą ataskaitai apie baigtą statyti laivą. Asmuo, teikiantis gaminį rinkai ir (arba) pradedantis jį eksploatuoti, paskelbtajai įstaigai turi pateikti visus turimus dokumentus ir techninę dokumentaciją, susijusią su pirmuoju gaminio pateikimu rinkai jo kilmės šalyje. Paskelbtoji įstaiga patikrina konkretų gaminį ir atlieka skaičiavimus ir kitą įvertinimą, kad įsitikintų, jog šis gaminys visiškai atitinka atitinkamus direktyvos reikalavimus. Šiuo atveju I priedo 2.2 punkte nurodytoje gamintojo lentelėje papildomai įrašomi žodžiai ("Baigtos statybos pažymėjimas";). Paskelbtoji įstaiga paruošia atlikto įvertinimo atitikties ataskaitą ir praneša asmeniui, teikiančiam produktą rinkai ir (arba) pradedančiam jį eksploatuoti, apie jo pareigas. Šis asmuo paruošia atitikties deklaraciją (žiūrėti XV priedą) ir ant produkto pritvirtina, arba įpareigoja pritvirtinti, ženklą "CE";, kartu nurodant atitinkamos paskelbtosios įstaigos skiriamąjį numerį.2. Dėl 1 straipsnio 1 dalies a punkte nurodytų gaminių projektavimo ir statybos laivo gamintojas ar Bendrijoje įsisteigęs jo įgaliotasis atstovas patvirtina I priedo A dalyje nurodytoms laivo projektavimo kategorijoms A, B, C ir D toliau pateikiamas procedūras:a) A ir B kategorijoms:i) laivams, kurių korpuso ilgis yra nuo 2,5 iki 12 m: VI priede nurodytą gaminių vidaus kontrolę ir bandymus (Aa modulį), arba VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H;ii) laivams, kurių korpuso ilgis yra nuo 12 iki 24 m: VII priede nurodytą EB tipo tyrimą (B modulį) papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F, arba G ar H;b) C kategorijai:i) laivams, kurių korpuso ilgis yra nuo 2,5 iki12 m:- kai laikomasi suderintų standartų, susijusių su I priedo A dalies 3.2 ir 3.3 punktais: V priede nurodytą gaminių vidaus kontrolę (A modulį), arba VI priede nurodytą gaminių vidaus kontrolę ir bandymus (Aa modulį), arba VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H,- kai nesilaikoma suderintų standartų, susijusių su I priedo A dalies 3.2 ir 3.3 punktais: VI priede nurodytą gaminių vidaus kontrolę ir bandymus (Aa modulį), arba VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H;ii) laivams, kurių korpuso ilgis yra nuo 12 iki 24 m: VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H;c) D kategorijai:laivams, kurių korpuso ilgis yra nuo 2,5 iki 24 m: V priede nurodytą gaminių vidaus kontrolę (A modulį), arba VI priede nurodytą gaminių vidaus kontrolę ir bandymus (Aa modulį), arba VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H;d) asmeniniams laivams:V priede nurodytą gaminių vidaus kontrolę (A modulį), arba VI priede nurodytą gaminių vidaus kontrolę ir bandymus (Aa modulį), arba VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H;e) II priede nurodytoms sudedamosioms dalims – bet kurį iš šių modulių: B + C arba B + D, arba B + F, arba G ar H.3. Atsižvelgiant į išmetamuosius teršalus:1 straipsnio 1 dalies b punkte nurodytiems gaminiams variklio gamintojas ar Bendrijoje įsisteigęs jo įgaliotasis atstovas taiko VII priede nurodytą EB tipo tyrimą (B modulį), papildytą VIII priede nurodyta tipo atitiktimi (C modulis), arba kurį nors iš šių modulių: B + D, B + E, B + F arba G ar H.4. Atsižvelgiant į triukšmo skleidimą:a) 1 straipsnio 1 dalies c punkto i ir ii papunkčiuose nurodytiems gaminiams variklio gamintojas ar Bendrijoje įsisteigęs jo įgaliotasis atstovas taiko:i) kai atliekami tyrimai naudojant suderintuosius triukšmo matavimo standartus [*] EN ISO 14509.: arba VI priede nurodytą gaminių vidaus kontrolę ir bandymus (Aa modulį), arba XI priede nurodytą vieneto patikrinimą (modulis G), arba XII priede nurodytą visišką kokybės užtikrinimą (modulis H);ii) kai įvertinimui naudojami Froude skaičius ir galios poslinkio koeficiento metodas: arba V priede nurodytą gaminių vidaus kontrolę (A modulį), arba VI priede nurodytą gaminių vidaus kontrolę ir bandymus (Aa modulį), arba XI priede nurodytą vieneto patikrinimą (G modulį), arba XII priede nurodytą visišką kokybės užtikrinimą (H modulį);iii) kai vertinimui naudojami patvirtinti etaloniniai laivo duomenys, nustatyti pagal i papunktį: arba V priede nurodytą gaminių vidaus kontrolę (A modulį), arba VI priede nurodytą gaminių vidaus kontrolę ir papildomus reikalavimus (Aa modulį), arba XI priede nurodytą vieneto patikrinimą (G modulį), arba XII priede nurodytą visišką kokybės užtikrinimą (H modulį);b) 1 straipsnio 1 dalies c punkto iii ir iv papunkčiuose nurodytiems gaminiams asmeninių laivų (variklių) gamintojas ar Bendrijoje įsisteigęs jo įgaliotasis atstovas taiko: VI priede nurodytą gaminių vidaus kontrolę ir papildomus reikalavimus (Aa modulį) arba modulius G ar H.";7. 10 straipsnio 1, 2 ir 3 dalys pakeičiamos ir išdėstomos taip:"1. Kai toliau išvardyti gaminiai pateikiami rinkai, jie turi būti pažymėti atitikties ženklu "CE";:a) pramoginiai, asmeniniai laivai ir II priede nurodytos sudėtinės dalys, kurios laikomos atitinkančios I priede išdėstytus atitinkamus esminius reikalavimus;b) užbortiniai varikliai, kurie laikomi atitinkantys I priedo B ir C dalyse išdėstytus esminius reikalavimus;c) varomieji laivagalio varikliai su ištisiniu išmetimu, kurie laikomi atitinkantys I priedo B ir C dalyse išdėstytus esminius reikalavimus.2. Kaip nurodyta IV priede, atitikties ženklas "CE"; turi būti matomas, įskaitomas ir neištrinamas ant pramoginių ir asmeninių laivų taip, kaip nurodyta I priedo A dalies 2.2 punkte, bei ant II priede paminėtų sudedamųjų dalių ir (arba) ant jų pakuotės, taip pat ant užbortinių variklių ir varomųjų laivagalio variklių su ištisiniu išmetimu taip, kaip nurodyta I priedo B dalies 1.1 punkte.Prie ženklo "CE"; nurodomas įstaigos, atsakingos už IX, X, XI, XII ir XVI priede išdėstytų procedūrų įgyvendinimą, identifikacijos numeris.3. Ant produktų, kuriems taikoma ši direktyva, tvirtinti ar užrašyti ženklus, galinčius trečiąsias šalis klaidinti dėl ženklo "CE"; reikšmės ar formos, yra draudžiama. Visi kiti ženklai gali būti dedami ant gaminių, kuriems taikoma ši direktyva, bei ant jų pakuočių, jei dėl jų ženklas "CE"; netampa blogiau matomas ir įskaitomas.";8. I priedas iš dalies keičiamas taip:1. Antraštė pakeičiama taip:"I PRIEDASESMINIAI REIKALAVIMAIPIRMINĖ PRIEŽIŪRAŠioje direktyvoje sąvoka "laivas" apima pramoginį ir asmeninį laivą.A. Laivų projektavimo ir statybos esminiai saugos reikalavimai.";2. Lentelė po pavadinimu"1. LAIVO PROJEKTAVIMO KATEGORIJA"pakeičiama taip:"Projektavimo kategorija | Vėjo stiprumas (pagal Beauforto skalę) | Kontrolinis bangų aukštis (H 1/3, metrai) |A —okeaniniai | viršijantis 8 balus | viršijantis 4 m |B —atviros jūros | iki 8 balų (imtinai) | iki 4 m (imtinai) |C— pakrančių | iki 6 balų (imtinai) | iki 2 m (imtinai) |D —uždarų vandenų | iki 4 balų (imtinai) | iki 0,3 m (imtinai)" |3. Laivo projektavimo kategorijos A apibrėžimas pakeičiamas taip:"A. Okeaniniai: suprojektuoti ilgoms kelionėms, kurių metu vėjo stiprumas gali viršyti 8 balus (pagal Beauforto skalę), o kontrolinis bangų aukštis 4 m ir daugiau kaip 4 m, išskyrus anomalias sąlygas, taip pat daugiausia savarankiškai apsirūpinantys laivai.";4. Laivo projektavimo kategorijos D apibrėžimas pakeičiamas taip:"D. Uždarų vandenų – suprojektuoti kelionėms uždaruose pakrančių vandenyse, mažose įlankose, mažuose ežeruose, upėse ir kanaluose, kur vėjo stiprumas gali būti iki 4 balų (imtinai), o kontrolinis bangų aukštis iki 0,3 m (imtinai), kartais pakylantis iki 0,5 m, kai šias bangas sukelia, pavyzdžiui, pro šalį praplaukiantys laivai.";5. Paskutinė 1 skirsnio"Laivo projektavimo kategorijos"pastraipa pakeičiama taip:"Kiekvienos kategorijos laivas privalo būti suprojektuotas ir pastatytas taip, kad atlaikytų šiuos parametrus pagal stabilumo, plūdrumo ir kitus I priede išvardytus atitinkamus esminius reikalavimus ir kad jo valdymo charakteristikos būtų geros.";6. 2 skirsnio"Bendrieji reikalavimai"tekstas pakeičiamas taip:"1 straipsnio 1 dalies a punkte paminėti gaminiai turi atitikti tuos esminius reikalavimus, kurie jiems yra taikomi.";7. 2.1 punkte:a) pavadinimas turėtų būti toks: "Laivo identifikacija";b) įvadiniai žodžiai turėtų būti toks:"Kiekvienas laivas žymimas identifikacijos numeriu, kuriame yra ši informacija:".8. 2.2 punkte"Gamintojo lentelė"ketvirtoji įtrauka skamba taip:"— gamintojo rekomenduojama maksimali apkrova pagal 3.6 punktą, išskyrus pilnų stacionarinių bakų turinio svorį,".9. 3.6 punkte"Gamintojo rekomenduojama maksimali apkrova"išbraukiami šie žodžiai:"…, kaip pažymėta gamintojo lentelėje, …".10. 5 skirsnis"Montavimo reikalavimai"papildomas šiuo punktu:"5.1.5. Asmeninis laivas, plaukiantis be vairuotojoAsmeninis laivas turi būti suprojektuotas taip, kad turėtų arba automatinį variklio išjungimą, arba automatinį prietaisą, kuris sumažina greitį, kreipia laivo judėjimą ratu ir į priekį, kai vairuotojas sąmoningai pasišalina ar įkrenta į vandenį."11. 5.2.2 punktas pakeičiamas taip:"5.2.2. Kuro bakaiKuro bakai, vamzdynai ir žarnos turi būti saugiai įtaisomos ir atskiriamos ar apsaugomos nuo visų didesnių šilumos šaltinių. Medžiaga, iš kurios yra daromi bakai, ir jų konstrukcija turi atitikti jų talpą ir kuro rūšį. Visos bako erdvės turi būti vėdinamos.Benzininis kuras turi būti laikomas bakuose, kurie nėra korpuso dalis ir yra:a) izoliuoti nuo variklio skyriaus ir visų kitų uždegimo šaltinių;b) atskirti nuo gyvenamųjų patalpų.Dyzelinis kuras gali būti laikomas bakuose, kurie yra sudedamoji korpuso dalis.";12. 5.6.2. punktas pakeičiamas taip:"5.6.2. Gaisro gesinimo įrangaLaivai turi būti aprūpinti gaisro riziką atitinkančia gaisrų gesinimo įranga, arba juose turi būti nurodyta gaisro riziką atitinkančios gaisrų gesinimo įrangos vieta ir pajėgumas. Laivas tol nepradedamas eksploatuoti, kol neaprūpinamas atitinkama gaisro gesinimo įranga. Benzininių variklių korpusus turi apsaugoti gaisro gesinimo sistema, leidžianti neatidaryti korpuso kilus gaisrui. Įtaisyti nešiojamieji gesintuvai turi būti lengvai pasiekiami, o vienas – tokioje vietoje, kad būtų lengvai pasiekiamas iš pagrindinės laivo vairavietės.";13. 5.8 punktas pakeičiamas taip:"5.8. Teršalų išleidimo prevencija ir įranga, palengvinanti atliekų pristatymą į krantąLaivai privalo būti sukonstruoti taip, kad atsitiktinai už borto nepatektų teršalai (nafta, kuras ir kt.).Įrengtus tualetus turintys laivai privalo turėti:a) surinkimo bakus arbab) galimybę laikyti surinkimo bakus.Laivai, turintys laikinai įrengtus surinkimo bakus, aprūpinami standartinėmis išleidimo jungtimis, leidžiančiomis priėmimo įrenginių pompas sujungti su laivo išleidimo vamzdžiais.Be to, visi per korpusą einantys fekalijoms skirti vamzdžiai turi turėti sklendes, kurias būtų galima sandariai uždaryti.";14. Papildomai pridedamos šios dalys:"B. Esminiai reikalavimai, taikomi varomųjų variklių išmetamiesiems teršalams1. Variklio identifikacija1.1. Ant kiekvieno variklio turi būti aiškiai pažymėta ši informacija:- variklio gamintojo prekinis ženklas arba prekės pavadinimas,- variklio tipas, variklių šeima (jei taikytina),- unikalusis variklio identifikacijos numeris,- jei reikia pagal 10 straipsnį – ženklas "CE".1.2. Šie ženklai turi būti ilgalaikiai visą variklio naudojimo laiką ir turi būti aiškiai įskaitomi ir nenutrinami. Jei naudojamos etiketės ar plokštelės, jos turi būti tvirtinamos taip, kad pritvirtinimas taip pat laikytųsi visą variklio naudojimo laiką, o etikečių ar plokštelių nebūtų įmanoma nuimti jų nesuardžius ar nesugadinus.1.3. Šie ženklai turi būti pritvirtinami ant tų variklio dalių, kurios yra būtinos normaliam jo darbui ir visą variklio tarnavimo laiką paprastai nekeičiamos.1.4. Kai variklis surenkamas ir turi visas savo darbui būtinas dalis, šie ženklai turi būti išdėstyti taip, kad juos lengvai galėtų pamatyti vidutinio ūgio žmogus.2. Reikalavimai išmetamiesiems teršalamsVaromieji varikliai turi būti projektuojami, konstruojami ir surenkami taip, kad, teisingai juos įmontavus ir naudojant įprastai, tarša neviršytų ribinės vertės, nurodytos toliau pateiktoje lentelėje:1 lentelė(g/kWh) |Tipas | Anglies monoksidas CO = A +B/PNn | Angliavandeniliai HC = A +B/PNn | Azoto oksidai NOx | Kietosios dalelės PT |A | B | n | AA | B | n |Dvitaktis kibirkštinio uždegimo | 150,0 | 600,0 | 1,0 | 30,0 | 100,0 | 0,75 | 10,0 | Netaikoma |Keturtaktis kibirkštinio uždegimo | 150,0 | 600,0 | 1,0 | 6,0 | 50,0 | 0,75 | 15,0 | Netaikoma |Uždegimo suspaudimu | 5,0 | 0 | 0 | 1,5 | 2,0 | 0,5 | 9,8 | 1,0 |Kai pagal lentelę A, B ir n yra pastovūs, PN yra projektinė variklio galia, matuojama kW, o išmetamieji teršalai yra matuojami pagal suderintuosius standartus [*] EN ISO 8178-1: 1996..Varikliams, kurių galingumas viršija 130 kW, gali būti naudojami arba E3 (IMO), arba E5 (pramoginiuose jūriniuose) darbo režimo ciklai.Benzininių ir dyzelinių variklių teršalų išmetimo bandymams naudojami Direktyvoje 98/69/EB (IX priedas, 1 ir 2 lentelės) nurodyti etaloniniai degalai, o suskystintomis dujomis varomų variklių – Direktyvoje 98/77/EB nurodyti etaloniniai degalai.3. PatvarumasVariklio gamintojas pateikia variklio montavimo ir priežiūros instrukcijas, kurios, jei jų laikomasi, turėtų užtikrinti, kad įprastai naudojamas variklis atitiks anksčiau pateiktas ribines vertes per visą variklio naudojimo laiką ir esant įprastoms naudojimo sąlygoms.Šią informaciją gamintojas gauna, atlikdamas pirminį patvarumo bandymą, paremtą įprastais darbo režimo ciklais ir apskaičiuojant sudedamųjų dalių nuovargį, kad gamintojas galėtų paruošti reikiamus priežiūros nurodymus ir išleisti kartu su varikliais, pirmą kartą pateikiamais rinkai.Įprastas variklio naudojimo laikas reiškia:a) bortininiams ir laivagalio varomiesiems varikliams su ar be tiesioginio išmetimo: 480 valandų arba 10 metų, bet kuriam terminui pasibaigus pirmiau;b) asmeniniams laivams: 350 valandų arba 5 metai, bet kuriam terminui pasibaigus pirmiau;c) užbortiniams varikliams: 350 valandų arba 10 metų, bet kuriam terminui pasibaigus pirmiau.4. Laivo žurnalasPrie kiekvieno variklio pridedamas laivo žurnalas Bendrijos kalba ar kalbomis, kurias gali nustatyti valstybė narė, kurios rinkai pateikiamas variklis. Šiame žinyne:a) pateikiami nurodymai montavimui ir priežiūrai, kuri yra būtina norint užtikrinti tinkamą variklio darbą, leidžiantį patenkinti 3 dalies reikalavimus (Patvarumas);b) nurodo variklio galingumą, matuojamą pagal suderintuosius standartus.C. Esminiai reikalavimai triukšmo skleidimuiPramoginiai laivai, turintys bortinius ir varomuosius laivagalio variklius be tiesioginio išmetimo, asmeniniai laivai ir užbortiniai bei laivagalio varomieji varikliai su tiesioginiu išmetimu turi atitikti šiuos būtinus reikalavimus triukšmo skleidimui.1. Triukšmo skleidimo lygiai1.1 Pramoginiai laivai, turintys bortinius ir varomuosius laivagalio variklius be tiesioginio išmetimo, asmeniniai laivai ir užbortiniai bei laivagalio varomieji varikliai su tiesioginiu išmetimu turi būti projektuojami, statomi ir surenkami taip, kad triukšmo skleidimas, išmatuotas suderintuose standartuose [**] EN ISO 14509. nurodytų bandymu metu, neviršytų toliau pateiktoje lentelėje išdėstytų ribinių verčių:2 lentelėVieno variklio galia kW | Maksimalus garso slėgio lygis = LpASmax dB |PN ≤ 10 | 67 |10 < PN ≤ 40 | 72 |PN > 40 | 75 |kai PN = projektinė variklio galia kW, esant projektiniam greičiui ir LpASmax = maksimalus garso slėgio lygis dB.Visų tipų variklių grupėms, susidedančioms iš dviejų ir daugiau variklių, gali būti leidžiama papildomai 3 dB.1.2. Kaip alternatyva garso matavimo bandymams: pramoginis laivas, turintis bortinį ar laivagalio varomąjį variklį be vientiso išmetimo laikomas atitinkančiu šiuos reikalavimus triukšmui, jei jo Freude skaičius yra mažesnis arba lygus 1,1, o galios poslinkio koeficientas – mažesnis arba lygus 40, kai variklis ir išmetimo sistema yra sumontuoti pagal variklio gamintojo instrukciją.1.3. "Froude skaičius" apskaičiuojamas maksimalų laivo greitį V (m/s) dalinant iš vandens linijos ilgio Lwl (m) ir duotos gravitacinės konstantos (g = 9,8 m/s2) sandaugos kvadratinės šaknies:Fn"Galios poslinkio koeficientas" apskaičiuojamas variklio galią P (kW) dalinant iš laivo poslinkioD=1.4. Kita alternatyva garso matavimo bandymams: pramoginis laivas, turintis bortinį variklį ar varomąjį laivagalio variklį be vientiso išmetimo, laikomas atitinkančiu šiuos reikalavimus triukšmui, jei jų pagrindiniai projektiniai parametrai yra tokie pat arba derinasi su suderintuose standartuose nustatytiems nukrypimams patvirtinto etaloninio laivo parametrais.1.5. "Patvirtintas etaloninis laivas" – tai tam tikras korpuso ir bortinio variklio ar varomojo laivagalio variklio be vientiso išmetimo derinys, kuris atitinka reikalavimus triukšmo skleidimui, kai matuojama pagal 1.1 punktą, ir kurio visi atitinkami pagrindiniai projektiniai parametrai ir garso lygio matai vėliau buvo įtraukti į paskelbtą patvirtintų etaloninių laivų sąrašą.2. Laivo žurnalasPramoginių laivų su bortiniais varikliais ar varomaisiais laivagalio varikliais su ar be vientiso išmetimo ir asmeninių laivų laivo žurnale, nurodytame I priedo A dalies 2.5 punkte, turi būti informacija, būtina norint išlaikyti laivą ir išmetimo sistemą tokios būklės, kuri, tiek kiek yra tinkama naudoti, įprastai naudojant užtikrintų atitikimą patvirtintą triukšmo ribos vertę.Užbortinių variklių laivo žurnale, kuris yra būtinas pagal I priedo B dalies 4 skirsnį, turi būti nurodymai, būtini norint išlaikyti užbortinį variklį tokios būklės, kuri, tiek kiek yra tinkama naudoti, įprastai naudojant užtikrintų atitikimą patvirtintą triukšmo ribos vertę."9. II priedo 4 skirsnis turi būti toks:"4. Stacionariniam montavimui skirti kuro bakai ir kuro žarnos.";10. VI priedas pakeičiamas taip:"VI PRIEDASGAMINIŲ VIDAUS KONTROLĖ IR BANDYMAI (Aa modulis, 1 variantas)Šį modulį sudaro A modulis, kaip nurodyta V priede, ir šie papildomi reikalavimai:A. Projektavimas ir statybaGamintojas arba kas nors jo vardu vienam ar keletui laivų, atstovaujančių gamintojo produkciją, atlieka vieną ar keletą iš šių bandymų, ekvivalentiškus skaičiavimus ar kontrolę:a) stabilumo bandymą pagal Esminių reikalavimų 3.2 punktą (I priedo A dalis);b) plūdrumo charakteristikų bandymą pagal Esminių reikalavimų 3.3 punktą (I priedo A dalis).Abiem variantams bendros nuostatos:Šie bandymai, skaičiavimai arba kontrolė yra atliekami gamintojo pasirinktos paskelbtosios įstaigos atsakomybe.B. Triukšmo skleidimasPramoginiams laivams, kuriuose įmontuoti borto ar varomieji laivagalio varikliai be vientiso išmetimo, ir asmeniniams laivams:gamintojas arba kas nors jo vardu vienam ar keletui laivų, atstovaujančių gamintojo produkciją, gamintojo pasirinktos paskelbtosios įstaigos atsakomybe atlieka garso skleidimo bandymus, nurodytus I priedo C dalyje.Užbortiniams varikliams ir varomiesiems laivagalio varikliams su vientisu išmetimu:gamintojas arba kas nors jo vardu vienam ar keletui variklių iš variklių šeimos, atstovaujančių gamintojo produkciją, gamintojo pasirinktos paskelbtosios įstaigos atsakomybe atlieka garso skleidimo bandymus, nurodytus I priedo C dalyje.Kai bandoma daugiau nei vienas variklių šeimos variklis, taikomas statistinis metodas, apibūdintas XVII priede, kad būtų užtikrinta pavyzdžio atitiktis.";11. VIII priedas papildomas šiuo punktu:"4. Įvertindama, ar tenkinami šios direktyvos teršalų išmetimo reikalavimai, ir jei gamintojas nedirba pagal atitinkamą kokybės sistemą, apibūdintą XII priede, gamintojo pasirinkta paskelbtoji įstaiga gali atlikti ar būti atlikusi gaminio patikrą atsitiktinai pasirinktais intervalais. Jei paaiškėja, kad kokybės lygis netinkamas ar kai atrodo būtina patikrinti gamintojo pateiktų duomenų pagrįstumą, turi būti naudojama ši procedūra:iš serijos paimtas variklis pateikiamas I priedo B dalyje apibūdintam bandymui. Bandomi varikliai paleidžiami, iš dalies ar visiškai, pagal gamintojo instrukcijas. Jei iš variklių serijos paimto variklio tam tikri išmesti teršalai viršija I priedo B dalyje nurodytas ribines vertes, gamintojas gali paprašyti, kad būtų atlikti iš variklių šeimos paimto variklių pavyzdžio matavimai, įskaitant iš pradžių paimtą variklį. Kad būtų užtikrinta anksčiau apibūdinto variklių pavyzdžio atitiktis su šios direktyvos reikalavimais, turi būti taikomas XVII priede apibūdintas statistinis metodas.";12. X priedo 5.3 punktas papildomas šia pastraipa:"Siekiant įvertinti reikalavimų išmetamiesiems teršalams atitiktį, taikoma XVII priede nustatyta procedūra.";13. XIII priedas pakeičiamas taip:"XIII PRIEDASGAMINTOJO PATEIKIAMI TECHNINIAI DOKUMENTAIV, VII, VIII, IX, XI ir XVI prieduose paminėta techninė dokumentacija turi apimti visus gamintojo naudojamus svarbius duomenis ar būdus, kad užtikrintų, jog sudedamosios dalys ar laivas atitinka jiems keliamus esminius reikalavimus.Techninėje dokumentacijoje turi būti suprantamai išdėstyta gaminio konstrukcija, gaminimas ir veikimas bei sudaryta galimybė įvertinti, ar jis atitinka šios direktyvos reikalavimus.Įvertinimui svarbi dokumentacija yra:a) bendras tipo aprašymas;b) eskizinis projektas ir sudedamųjų dalių, mazgų, grandinių ir kiti gamybiniai brėžiniai bei schemos;c) paminėtiems brėžiniams bei schemoms ir gaminio veikimui suprasti reikalingi aprašymai ir paaiškinimai;d) visiškai ar iš dalies taikytų 5 straipsnyje paminėtų standartų sąrašas ir, jei 5 straipsnyje paminėti standartai nebuvo taikomi, priimtų sprendimų siekiant laikytis esminių reikalavimų aprašymai;e) projekto apskaičiavimų, atliktų tyrimų ir kiti rezultatai;f) stabilumo pagal Esminių reikalavimų 3.2 punktą ir plūdrumo pagal Esminių reikalavimų 3.3 punktą (I priedo A dalis) bandymų ataskaitos ar apskaičiavimai;g) išmetamųjų teršalų bandymų ataskaitos, įrodančios Esminių reikalavimų 2 skirsnio (I priedo B dalis) atitikimą;h) garso skleidimo bandymų ataskaitos ar etaloninių laivų duomenys, įrodantys Esminių reikalavimų 2 skirsnio (I priedas C dalis) atitikimą.";14. XIV priedo 1 punktas pakeičiamas taip:"1. Įstaiga, jos direktorius ir darbuotojai, atsakingi už patikrinamųjų bandymų atlikimą, negali būti nei 1 straipsnyje nurodytų tikrinamų gaminių projektuotojai, gamintojai, tiekėjai ar montuotojai, nei šių asmenų įgaliotieji atstovai. Jie taip pat negali tiesiogiai ar kaip įgaliotieji atstovai būti susiję su minėtų gaminių projektavimu, statyba, pardavimu ar eksploatacija. Tai nekliudo gamintojui ir įstaigai keistis technine informacija.1a. Notifikuotoji įstaiga turi būti nepriklausoma ir nekontroliuojama gamintojų ar tiekėjų.";15. XV priedas pakeičiamas taip:"XV PRIEDASRAŠYTINĖ ATITIKTIES DEKLARACIJA1. Rašytinė direktyvos nuostatų atitikties deklaracija privalo visada būti kartu su:a) pramoginiu ir asmeniniu laivu ir pridėta prie laivo žurnalo (I priedo A dalies 2.5 punktas);b) II priede paminėtomis sudedamosiomis dalimis;c) varomaisiais varikliais ir pridėta prie laivo žurnalo (I priedo B dalies 4 skirsnis).2. Rašytinėje atitikties deklaracijoje turi būti šie punktai [*] Deklaracija yra parengiama I priedo A dalies 2.5 punkte nustatyta kalba (kalbomis).:a) gamintojo ar Bendrijoje įsisteigusio jo įgaliotojo atstovo ūkio subjekto pavadinimas ir adresas [**] Įmonės (firmos) pavadinimas ir visas adresas; įgaliotasis atstovas taip pat turi pateikti gamintojo įmonės (firmos) pavadinimą ir adresą.;b) 1 punkte nurodyto gaminio aprašymas [***] Tam tikrais atvejais gaminio modelio aprašymas, tipas, serijos numeris.;c) taikytų atitinkamų suderintų standartų nuorodos arba charakteristikų, kurių atitiktis deklaruojama, nuorodos;d) tam tikrais atvejais, kitų taikytų Bendrijos direktyvų nuorodos;e) tam tikrais atvejais, paskelbtosios įstaigos išduoto EB tipo tyrimo sertifikato nuoroda;f) tam tikrais atvejais, paskelbtosios įstaigos pavadinimas ir adresas;g) asmens, įgalioto pasirašyti gamintojo ar Bendrijoje įsisteigusio jo įgaliotojo atstovo vardu, tapatybė.3. Šių gaminių:- bortinių variklių ir varomųjų laivagalio variklių be vientiso išmetimo,- pagal Direktyvą 97/68/EB patvirtinto tipo variklių, kurie atitinka pastarosios direktyvos I priedo 4.2.3. punkte numatytą II etapą, ir- pagal Direktyvą 88/77/EEB patvirtinto tipo variklių,atitikties deklaracijoje, papildant 2 punkto informaciją, pateikiamas gamintojo patvirtinimas, kad pagal gamintojo pateiktą instrukciją pramoginiame laive įmontuotas variklis atitiks šios direktyvos reikalavimus išmetamiesiems teršalams ir kad šio variklio negalima pradėti eksploatuoti tol, kol pramoginis laivas, į kurį šis variklis bus montuojamas, nebus pripažintas atitinkantis, jei tai būtina, atitinkamą šios direktyvos nuostatą;"16. Pridedami šie priedai:"XVI PRIEDASPRODUKTO KOKYBĖS UŽTIKRINIMAS (E MODULIS)1. Šis modulis apibūdina tvarką, kurios laikydamasis gamintojas, vykdantis 2 punkto įpareigojimus, užtikrina ir deklaruoja, kad atitinkami gaminiai atitinka EB tipo tyrimo sertifikate apibūdintą tipą ir jiems taikomos direktyvos reikalavimus. Gamintojas ar Bendrijoje įsisteigęs jo įgaliotasis atstovas kiekvieną gaminį žymi ženklu "CE" ir parengia rašytinę atitikties deklaraciją. Prie ženklo "CE" yra pridedamas paskelbtosios įstaigos, atsakingos už 4 punkte nurodytą priežiūrą, skiriamasis numeris.2. Gamintojas taiko patvirtintą kokybės kontrolės sistemą galutiniam gaminio patikrinimui ir bandymui, kaip nurodyta 3 punkte, ir yra prižiūrimas, kaip nurodyta 4 punkte.3. Kokybės sistema3.1. Gamintojas pasirinktai paskelbtajai įstaigai pateikia paraišką įvertinti jo atitinkamiems gaminiams taikomą kokybės sistemą.Paraiškoje yra nurodoma:- visa svarbi informacija apie numatytą gaminio kategoriją,- su kokybės sistema susijusi dokumentacija,- tam tikrais atvejais – patvirtinto tipo techninė dokumentacija ir EB tipo tyrimo sertifikato kopija.3.2. Taikant šią kokybės sistemą, kiekvienas gaminys turi būti patikrintas ir turi būti atliekami 5 straipsnyje nurodytuose atitinkamuose standartuose nustatyti bandymai arba lygiaverčiai bandymai, siekiant užtikrinti, kad jis atitinka atitinkamus šios direktyvos reikalavimus. Visi elementai, gamintojo priimti reikalavimai ir nuostatos turi būti sistemingai ir tvarkingai dokumentuojami veiklos krypčių, procedūrų ir nurodymų rašytine forma. Ši kokybės sistemos dokumentacija turi sudaryti galimybes nuosekliai išsiaiškinti kokybės programas, planus, instrukcijas ir duomenis.Joje pirmiausia deramai aprašoma:- kokybės tikslai ir organizacinė struktūra, administracijos pareigos ir įgaliojimai gaminių kokybės atžvilgiu,- taikytini gamybos, kokybės kontrolės ir kokybės užtikrinimo būdai, procesai ir sistemingi veiksmai,- patikrinimai ir bandymai, kurie bus atliekami baigus gamybą,- veiksmingo kokybės sistemos veikimo tikrinimo būdai,- kokybės duomenų įrašai, kaip antai: apžiūros ataskaitos ir bandymų duomenys, kalibravimo duomenys, atitinkamo personalo kvalifikacijos vertinimai ir kt.3.3. Paskelbtoji įstaiga įvertina kokybės sistemą, kad nustatytų, ar ji atitinka 3.2 punkte paminėtus reikalavimus.Ji daro prielaidą, kad kokybės sistemos, kurios laikosi atitinkamo suderinto standarto, šiuos reikalavimus atitinka.Patikrinimo grupėje turi būti bent vienas narys, turintis atitinkamos gaminio technologijos įvertinimo patirtį. Įvertinimo procedūroje turi būti numatomas patikrinimo vizitas į gamintojo patalpas.Sprendimas turi būti pranešamas gamintojui. Pranešime yra pateikiamos patikrinimo išvados ir motyvuotas įvertinimas.3.4. Gamintojas įsipareigoja vykdyti iš patvirtintos kokybės sistemos kylančias prievoles ir ją palaikyti, kad ji išliktų tinkama ir veiksminga.Gamintojas ar jo įgaliotasis atstovas nuolat informuoja kokybės sistemą patvirtinusią paskelbtąją įstaigą apie numatomus kokybės sistemos pakeitimus.Paskelbtoji įstaiga įvertina pasiūlytus pakeitimus ir nusprendžia, ar pakeista kokybės sistema ir toliau atitinka 3.2 punkte paminėtus reikalavimus, ar reikia ją iš naujo įvertinti.Savo sprendimą ji praneša gamintojui. Pranešime yra pateikiamos tyrimų išvados ir motyvuotas įvertinimas.4. Paskelbtosios įstaigos taikoma priežiūra4.1. Priežiūros tikslas yra užtikrinti, kad gamintojas deramai vykdytų iš patvirtintos kokybės sistemos kylančias prievoles.4.2. Gamintojas leidžia paskelbtajai įstaigai inspektavimo tikslais patekti į gamybos, apžiūros ir bandymo bei sandėliavimo vietas ir teikia jai visą reikalingą informaciją, t. y.:- kokybės sistemos dokumentaciją,- techninę dokumentaciją,- kokybės duomenų įrašus, kaip antai: apžiūros ataskaitas ir bandymų duomenis, kalibravimo duomenis, atitinkamo personalo kvalifikacijos vertinimus ir kt.4.3. Paskelbtoji įstaiga periodiškai atlieka patikrinimus, kad įsitikintų, jog gamintojas palaiko ir taiko kokybės sistemą, bei pateikia gamintojui patikrinimo ataskaitą.4.4. Be to, paskelbtoji įstaiga gali vizituoti gamintoją iš anksto nepranešusi. Tokių vizitacijų metu paskelbtoji įstaiga prireikus gali atlikti arba duoda nurodymą atlikti bandymus, kad įsitikintų, jog kokybės sistema gerai funkcionuoja. Paskelbtoji įstaiga gamintojui pateikia apsilankymo ataskaitą ir, jeigu buvo atliktas bandymas, bandymo ataskaitą.5. Gamintojas ne mažiau kaip 10 metų nuo to laiko, kai buvo pagamintas paskutinis gaminys, saugo nacionalinėms institucijoms prieinamą:- 3.1 punkto antrosios pastraipos trečiojoje įtraukoje paminėtą dokumentaciją,- 3.4 punkto antrojoje pastraipoje paminėtą informaciją apie pakeitimus,- paskelbtosios įstaigos sprendimą ir ataskaitas, paminėtas 3.4 punkto paskutinėje pastraipoje, 4.3 punkte ir 4.4 punkte.6. Kiekviena paskelbtoji įstaiga suteikia kitoms paskelbtosioms įstaigoms informaciją, susijusią su išduotais ir panaikintais kokybės sistemos patvirtinimais.XVII PRIEDASPRODUKCIJOS ĮVERTINIMO ATITIKTIS IŠMETAMIESIEMS TERŠALAMS IR TRIUKŠMO SKLEIDIMUI1. Tikrinant variklių šeimos atitiktį, iš serijos paimamas variklių pavyzdys. Gamintojas, notifikuotajai įstaigai pritarus, nustato to pavyzdžio dydį n.2. Iš pavyzdžio rezultatų gautas aritmetinis vidurkis X apskaičiuojamas kiekvienai patikrintai teršalus ir triukšmą skleidžiančiai sudėtinei daliai. Manoma, kad serijos gaminiai atitinka reikalavimus (sprendimą), jei tenkinamos šios sąlygos:X + K. S ≤ LS yra standartinė nuokrypa, kai:S= ∑/X = rezultato aritmetinis vidurkisx = konkretus pavyzdžio rezultatasL = atitinkama ribinė vertėn = variklių skaičius pavyzdyjek = statistinis koeficientas, kuris priklauso nuo n ir yra pateiktas šioje lentelėje:n | 2 | 3 | 4 | 5 | 6 | 7 | 8 | 9 | 10 |k | 0,973 | 0,613 | 0,489 | 0,421 | 0,376 | 0,342 | 0,317 | 0,296 | 0,279 |n | 11 | 12 | 13 | 14 | 15 | 16 | 17 | 18 | 19 |k | 0,265 | 0,253 | 0,242 | 0,233 | 0,224 | 0,216 | 0,210 | 0,203 | 0,198 |jeigu n ≥20, k = 0,860/√n.,k = 0,860/"2 straipsnisIki 2006 m. gruodžio 31 d. Komisija turi pateikti ataskaitą apie tolesnio variklių aplinkosaugos charakteristikų gerinimo galimybes ir apsvarstyti, inter alia, poreikį peržiūrėti laivų projektavimo kategorijas. Jei manoma, kad reikia, remiantis šia atskaita, Komisija iki 2007 m. gruodžio 31 d. Europos Parlamentui ir Tarybai pateikia atitinkamus pasiūlymus. Remdamasi įgyta patirtimi Komisija atsižvelgia į:a) poreikį toliau mažinti oro teršalų išmetimą ir triukšmo skleidimą, siekiant patenkinti aplinkos apsaugos reikalavimus;b) "priimto laikymosi" sistemos galimą naudą;c) galimybę panaudoti rentabilius išmetamųjų teršalų kontrolės metodus;d) poreikį sumažinti kuro garavimą ir išsipylimą;e) galimybę susitarti dėl tarptautinių išmetamųjų teršalų ir triukšmo skleidimo standartų;f) galimą atitikties įvertinimo procedūrų sistemos supaprastinimą.3 straipsnis1. Valstybės narės priima ir paskelbia įstatymus ir kitus teisės aktus, kurie, įsigalioję iki 2004 m. birželio 30 d, įgyvendina šią direktyvą. Apie tai jos nedelsdamos praneša Komisijai.Valstybės narės taiko šias priemones nuo 2005 m. sausio 1 d.2. Valstybės narės leidžia pateikti rinkai ir (arba) pradėti eksploatuoti gaminius, kurie atitinka jų teritorijoje šios direktyvos įsigaliojimo dieną galiojančias taisykles, kaip nurodyta toliau:a) iki 2005 m. gruodžio 31 d. –1 straipsnio 1 dalies a punkte apibūdintus gaminius;b) iki 2005 m. gruodžio 31 d. – uždegimo suspaudimu ir keturtakčius kibirkštinio uždegimo variklius; irc) iki 2006 m. gruodžio 31 d. – dvitakčius kibirkštinio uždegimo variklius.3. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.4. Valstybės narės pateikia Komisijai šios direktyvos taikymo srityje priimtų nacionalinių teisės aktų nuostatų tekstus.4 straipsnisValstybės narės nustato nuobaudas, taikomas pažeidus pagal šią direktyvą priimtas nacionalines nuostatas. Nuobaudos turi būti veiksmingos, proporcingos ir atgrasančios.5 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.6 straipsnisŠi direktyva skirta valstybėms narėms.Priimta Liuksemburge, 2003 m. birželio 16 d.Europos Parlamento varduPirmininkasP. CoxTarybos varduPirmininkasG. Papandreou[1] OL C 62 E, 2001 2 27, p. 139 ir OL C 51 E, 2002 2 26, p. 339.[2] OL C 155, 2001 5 29, p. 1.[3] 2001 m. liepos 5 d. pareikšta Europos Parlamento nuomonė (OL C 65 E, 2002 3 14, p. 310), 2002 m. balandžio 22 d. Tarybos bendroji pozicija (OL C 170 E, 2002 7 16, p. 1) ir 2002 m. rugsėjo 26 d. Europos Parlamento sprendimas (dar nepaskelbtas Oficialiajame leidinyje). 2003 m. gegužės 14 d. Europos Parlamento sprendimas ir 2003 m. gegužės 19 d. Tarybos sprendimas.[4] OL L 164, 1994 6 30, p. 15.[5] OL C 331, 1992 12 16, p. 5.[6] OL L 204, 1998 7 21, p. 37. Direktyva su paskutiniais pakeitimais, padarytais Direktyva 98/48/EB (OL L 217, 1998 8 5, p. 18).[7] OL C 136, 1985 6 4, p. 1.[8] OL L 220, 1993 8 30, p. 23.[9] OL L 59, 1998 2 27, p. 1. Direktyva su paskutiniais pakeitimais, padarytais Komisijos direktyva 2001/63/EB (OL L 227, 2001 8 23, p. 41).[10] OL L 36, 1988 2 9, p. 33. Direktyva su paskutiniais pakeitimais, padarytais Komisijos direktyva 2001/27/EB, (OL L 107, 2001 4 18, p. 10).[11] OL L 184, 1999 7 17, p. 23.--------------------------------------------------